title: CYP3A4

text: ลิแกนด์ต่างๆของ CYP3A4 นั้นมีหลายชนิด โดยจะแบ่งออกเป็นซับสเตรต, สารเหนี่ยวนำ และสารยับยั้งการทำงานของ CYP3A4 รายชื่อลิแกนด์เหล่านี้ดังแสดงในตารางด้านล่าง ซึ่งในบางกลุ่มอาจมีข้อยกเว้นบางประการ ทั้งนี้ สารยับยั้งการทำงานของ CYP3A4 นั้นสามารถจำแนกออกเป็นกลุ่มย่อยได้อีก 3 กลุ่มตามความแรงของการยับยั้งเอนไซม์ดังกล่าว ได้แก่


title: จักรพรรดินีโต้ว (จักรพรรดิฮั่นจาง)

text: จักรพรรดินีโต้ว (竇皇后; ชื่อตัวไม่ทราบ; สิ้นพระชนม์ ค.ศ. 97) ฐานันดรศักดิ์ จักรพรรดินีจางเต๋อ (章德皇后) เป็นจักรพรรดินีช่วงราชวงศ์ฮั่น เป็นมเหสีของจักรพรรดิฮั่นจาง (漢章帝) มีอิทธิพลมากในรัชกาลของพระสวามี และยิ่งทวีอิทธิพลเมื่อได้ขึ้นเป็นพระพันปีสำเร็จราชการแทนจักรพรรดิฮั่นเหอ (漢和帝) พระโอรสบุญธรรมที่สืบราชย์ต่อจากพระสวามี ส่งผลให้พระญาติพระวงศ์ โดยเฉพาะโต้ว เซี่ยน (窦宪) พี่ชายของพระนาง มีอำนาจมาก จนกระทั่งถูกจักรพรรดิฮั่นเหอล้มล้างโดยการยึดอำนาจใน ค.ศ. 92 พระนางพ้นจากอำนาจ แต่ยังไม่สิ้นความเคารพนับถือจากสาธารณชน


title: วิชา ฐิตวัฒน์

text: พันเอกวิชา ฐิตวัฒน์ (27 กุมภาพันธ์ 2460 - 9 มีนาคม พ.ศ. 2520) หรือรู้จักกันในฐานะนายทหารไทยในกองทัพเวร์มัคท์ของนาซีเยอรมัน อีกทั้งยังผู้ช่วยทูตฝ่ายทหารบกไทย ณ กรุงปรารีส คนที่ 5 ในปี พ.ศ.2507 – 2510 และยังได้ดำรงตำแหน่งเป็นเอกอัครราชทูตไทย ณ กรุงปรารีส ประเทศฝรั่งเศส คนที่ 8 ในปี พ.ศ. 2516 – 2518


title: วิชา ฐิตวัฒน์

text: พันเอก วิชา ฐิตวัฒน์ เป็นบุตรนายสุชาติ ฐิตวัฒน์ และนางวินิจ ฐิตวัฒน์ เกิดที่บ้านสะพานสว่าง ตำบลมหาพฤฒาราม อำเภอบางรัก จังหวัดกรุงเทพมหานคร เมื่อวันที่ 18 มีนาคม พ.ศ. 2461 มีพี่น้องด้วยกัน 2 คนคือ นางนพพร เวชพงศ์ และผู้ช่วยศาสตราจารย์นายแพทย์ วิศิษฎ์ ฐิตวัฒน์ เมื่ออายุได้ 3 ขวบพันเอกวิชา ได้เริ่มเรียนหนังสือที่โรงเรียนสว่างวรรธนสาร เรียนได้ 2 ปีก่อนจะย้ายไปเรียนที่โรงเรียนอัสสัมชัญ ก่อนจะได้ไปเรียนต่อที่โรงเรียนบูรพาวิทยาลัย ในปี พ.ศ. 2476 และสอบไล่ได้ชั้นมัธยมของกระทรวงศึกษาธิการเมื่อ พ.ศ. 2477 อายุได้ 19 เข้ารับการศึกษาเป็นนักเรียนเทคนิคทหารบก หลังจบจบการศึกษาแล้วสอบชิงทุนกระทรวงกลาโหมแล้วสอบทหารในต่างประเทศได้ ในปี 2482 พันเอกวิชาได้ศึกษาในโรงเรียนนายร้อยทหารบกเบลเยี่ยม


title: วิชา ฐิตวัฒน์

text: พันเอกวิชาอุปสมบทที่บบวัดเทพศิรินทราวาสราชวรวิหาร เมื่อวันที่ 12 กรกฎาคม พ.ศ. 2471 สมเด็จพระพุทธโฆษาจารย์ (ญาณาโร เจริญ สุขบท) เป็นพระอุปัชณาย์และจำพรรษอยู่ได้ 1 พรรษา


title: จังหวัดอัลไบ

text: จังหวัดอัลไบ (; ) เป็นจังหวัดในเขตบีโคล ทางตะวันออกเฉียงใต้ของเกาะลูซอน ประเทศฟิลิปปินส์ เมืองหลักคือเลกาซปี ซึ่งยังเป็นศูนย์กลางการบริหารของเขตอีกด้วย เมืองนี้ตั้งอยู่ทางทิศใต้ของภูเขาไฟมาโยน ซึ่งกรวยภูเขาไฟสลับชั้นแห่งนี้ นับได้ว่าเป็นสัญลักษณ์ของจังหวัด และเมื่อขึ้นไปข้างบน สามารถมองเห็นทัศนียภาพรอบ ๆ ที่สวยงามได้


title: จังหวัดอัลไบ

text: จังหวัดอัลไบ ถูกเพิ่มใน World Network of Biosphere Reserves ของยูเนสโก ในเดือนมีนาคม ค.ศ. 2016


title: จังหวัดอัลไบ

text: จังหวัดอัลไบมีพื้นที่ 2,575.77 ตารางกิโลเมตร เป็นจังหวัดที่ใหญ่เป็นอันดับที่ 53 ของประเทศ อยู่ติดกับจังหวัดตีโมกคามารีเนสทางทิศเหนือ และติดกับจังหวัดซอร์โซโกนทางทิศใต้ จรดกับอ่าวลาโกนอยทางทิศตะวันออกเฉียงเหนือ ส่วนทางตะวันตกเฉียงใต้เป็นช่องแคบบูรีอัส ซึ่งมีเกาะบูรีอัสของจังหวัดมัสบาเต


title: จังหวัดอัลไบ

text: ในปี ค.ศ. 2016 มีพื้นที่ 250000 เฮกตาร์ ถูกประกาศให้เป็น UNESCO Biosphere Reserve เขตสงวนแห่งนี้ประกอบด้วยชนิดพืชบก 182 ชนิด แต่มีเพียง 46 ชนิดที่พบได้เฉพาะในฟิลิปปินส์ นอกจากนี้ยังมีเต่าทะเลอีก 5 สายพันธุ์


title: จังหวัดอัลไบ

text: อัลไบมีทางหลวงแห่งชาติระยะทางรวม ส่วนใหญ่ลาดยางมะตอยแล้ว เหลือที่ยังไม่ได้ลาดอีกเพียง ถนนสายสำคัญคือ ทางหลวงมาฮาร์ลีกา (N1/AH26) ซึ่งเชื่อมต่อกับจังหวัดอื่น ๆ ทางหลวงส่วนใหญ่ภายในจังหวัดนี้ถือเป็นทางหลวงระดับที่สอง อยู่ในชุดตัวเลข 630 และ 640 ตัวเมืองและเทศบาลหลายแห่งมีทางหลวงเชื่อมต่อถึงกัน ยกเว้นเทศบาลโฮเบลลาร์และราปู-ราปู


title: จังหวัดอัลไบ

text: มีท่าเรือขนส่งสินค้าที่สำคัญ ได้แก่ ท่าเรือนานาชาติตาบาโค, ท่าเรือแห่งชาติเลกาซปี, ท่าเรือปีโอดูรัน และท่าเรือปันเตา


title: จังหวัดอัลไบ

text: ท่าอากาศยานเลกาซปี ให้บริการเที่ยวบินจากมะนิลาและเซบูซิตี ส่วนท่าอากาศยานนานาชาติบีโคล อยู่ในระหว่างการก่อสร้าง


title: จังหวัดอัลไบ

text: อัลไบอยู่บนทางรถไฟสายหลักของการรถไฟแห่งชาติฟิลิปปินส์ (PNR) และมีรถไฟชานเมืองไปยังนครนากาในจังหวัดตีโมกคามารีเนส ในอดีตเคยมีรถไฟจากมะนิลา ชื่อว่า "มาโยนลิมิเต็ด" แต่ถูกยกเลิกในเดือนพฤศจิกายน ค.ศ. 2012


title: จังหวัดซอร์โซโกน

text: จังหวัดซอร์โซโกน (บีโคล: "Probinsya kan Sorsogon"; ) เป็นจังหวัดในเขตบีโคล ประเทศฟิลิปปินส์ และเป็นจังหวัดใต้สุดของเกาะลูซอน แบ่งการปกครองออกเป็น 14 เทศบาลและ 1 นคร เมืองหลักคือซอร์โซโกนซิตี มีอาณาเขตติดต่อกับจังหวัดอัลไบทางทิศเหนือ


title: จังหวัดซอร์โซโกน

text: ซอร์โซโกนอยู่ทางตอนปลายของคาบสมุทรบีโคล และอยู่ใกล้กับเกาะซามาร์และเกาะตีเคา


title: จังหวัดซอร์โซโกน

text: จังหวัดซอร์โซโกนมีพื้นที่ 2,119.01 ตารางกิโลเมตร ครอบคลุมพื้นที่ทางตะวันออกเฉียงใต้ของคาบสมุทรบีโคลบนเกาะลูซอน มีอาณาเขตติดต่อกับจังหวัดอัลไบทางทิศเหนือ ติดกับทะเลฟิลิปปินทางทิศตะวันออก ติดกับช่องแคบซันเบอร์นาร์ดีโนทางทิศใต้ และติดกับช่องแคบตีเคาและ[[ช่องแคบบูรีอัส]ทางทิศตะวันตก [[อ่าวซอร์โซโกน]]ตั้งอยู่ทางตอนกลางของจังหวัด


title: จังหวัดซอร์โซโกน

text: จังหวัดมีภูมิประเทศที่ไม่สม่ำเสมอ เมืองหลายแห่งอยู่ติดกับชายฝั่ง ซึ่งเชื่อมต่อถึงกันได้โดยถนนลาดยาง พื้นที่ภูเขาแผ่ขยายในทางตะวันออกเฉียงเหนือ, ตะวันออกเฉียงใต้ และทางตะวันตกของจังหวัด จุดที่สูงที่สุดคือ[[ภูเขาบูลูซัน]] ซึ่งสูง เหนือ[[ระดับน้ำทะเล]]


title: จังหวัดซอร์โซโกน

text:
ถ้าไม่นับที่ติดกับ[[จังหวัดอัลไบ]]ทางทิศเหนือ จังหวัดซอร์โซโกนมีพื้นที่ล้อมรอบด้วยทะเลถึงสามด้าน และเป็นจังหวัดเชื่อมต่อจาก[[เกาะลูซอน]] ไปยังเกาะ[[วิซายัส]]และ[[เกาะมินดาเนา]] โดยผ่านทางเรือข้ามฟาก[[หมวดหมู่:จังหวัดซอร์โซกอน| ]]
[[หมวดหมู่:จังหวัดในประเทศฟิลิปปินส์|ซ]]


title: บราซิเลียนเฟเดอรัลดิสตริกต์

text: เฟเดอรัลดิสตริกต์ (; ) เป็น 1 ใน 27 เขตการปกครอง (หรือรัฐ) ของประเทศบราซิล ตั้งอยู่บริเวณที่ราบสูงตอนกลางของเขตภูเขาบราซิลเลียน เฟเดอรัลดิสตริกต์ถูกแบ่งออกเป็น 31 เขตบริหาร และเป็นที่ตั้งของบราซีเลีย เมืองหลวงของประเทศบราซิล


title: บราซิเลียนเฟเดอรัลดิสตริกต์

text: ภูมิภาคนี้มีลักษณะภูมิอากาศแบบทุ่งหญ้าสะวันนา("Aw" ตามการแบ่งแบบเคิปเปน) มีสองฤดู ได้แก่ ฤดูฝน (ตุลาคม-เมษายน) และฤดูแล้ง (พฤษภาคม-กันยายน)ท่าอากาศยานนานาชาติบราซีเลีย เป็นท่าอากาศยานที่มีผู้โดยสารมากเป็นอันดับที่ 3 ของประเทศ และมีเที่ยวบินจำนวนมาก ให้บริการไปยังพื้นที่ส่วนอื่น ๆ ของประเทศ ในปี ค.ศ. 2003 ได้เปิดส่วนต่อขยายของอาคารผู้โดยสาร ทำให้มีผู้โดยสารเพิ่มขึ้นเป็น 7.4 ล้านคนต่อปี ต่อมาในปี ค.ศ. 2005 ได้สร้างทางวิ่งเครื่องบินแห่งใหม่


title: บราซิเลียนเฟเดอรัลดิสตริกต์

text: รถไฟใต้ดินบราซิเลีย ให้บริการโดย Metrô-DF เปิดใช้งานครั้งแรกในปี ค.ศ. 2001 ทั้งระบบมี 29 สถานี แต่เปิดใช้งานเพียง 24 สถานี บนสองเส้นทาง ให้บริการตั้งแต่เวลา 06:00-23:30 น. (จันทร์-ศุกร์) หรือ 07:00-19:00 น. (วันหยุดสุดสัปดาห์) เส้นทางครอบคลุมพื้นที่ทางตอนใต้ของบราซีเลียและเมืองทางทิศตะวันตก


title: โต้ว เซี่ยน

text: โต้ว เซี่ยน (窦宪; เสียชีวิต ค.ศ. 92) เป็นขุนพลจีนสมัยราชวงศ์ฮั่นตะวันออก มีชื่อเสียงเพราะทำลายอาณาจักรของกลุ่มซฺยงหนู


title: โต้ว เซี่ยน

text: โต้ว เซี่ยน เป็นชาวเมืองซึ่งปัจจุบันคือเสียนหยางในฉ่านซี บิดาของเขาเสียชีวิตใน ค.ศ. 70 ทำให้เขากำพร้า แต่เมื่อพี่สาวหรือน้องสาวทั้ง 2 คนของเขาเข้าวังใน ค.ศ. 77 คนหนึ่งได้เป็นจักรพรรดินีจางเต๋อ (章德皇后) มเหสีของจักรพรรดิฮั่นจาง (漢章帝) ทั้งได้สำเร็จราชการแทนโอรส คือ จักรพรรดิฮั่นเหอ (漢和帝) โชคชะตาของโต้ว เซี่ยน ก็เป็นคุณมากขึ้น ชีวประวัติของโต้ว เซี่ยน มีอยู่ในบทที่ 53 ของหนังสือ "โฮ่วฮั่นชู" (後漢書)


title: ฟุตซอลทีมชาติไทยรุ่นอายุไม่เกิน 20 ปี

text: ฟุตซอลทีมชาติไทยรุ่นอายุไม่เกิน 20 ปี () เป็นทีมฟุตซอลรุ่นอายุไม่เกิน 20 ปี จากประเทศไทยร่วมแข่งขันในระดับนานาชาติ ภายใต้การดูแลของสมาคมฟุตบอลแห่งประเทศไทย ในพระบรมราชูปถัมภ์


title: ฟุตซอลทีมชาติไทยรุ่นอายุไม่เกิน 20 ปี

text: สนามเหย้าที่ใช้ในการแข่งขันในประเทศไทย ได้แก่ บางกอกอารีนารองรับผู้เข้าชมได้ถึง 12,000 คน และอินดอร์ สเตเดียม หัวหมากรองรับผู้เข้าชมได้ถึง 10,000 คน


title: ฟุตซอลทีมชาติไทยรุ่นอายุไม่เกิน 20 ปี

text:
ผลการแข่งขันนัดล่าสุด
รายชื่อผู้เล่นที่ลงแข่งขันในฟุตซอลเอเชียเยาวชนอายุไม่เกิน 20 ปี 2017


title: จักรพรรดินีหม่า (ราชวงศ์ฮั่น)

text: จักรพรรดินีหม่า (, พระนามเดิมไม่ทราบ; 40 — 16 สิงหาคม 79) ฐานันดรศักดิ์ว่า จักรพรรดินีหมิงเต๋อ () จักรพรรดินีสมัยราชวงศ์ฮั่นตะวันออกเป็นจักรพรรดินีของ จักรพรรดิฮั่นหมิง


title: คิวชู เดอะซีรีส์

text: คิวชู เดอะ ซีรีส์ เป็นละครชุดเรียลลิตี้ไทย นำแสดงโดย วรเวช ดานุวงศ์, พงศ์จักร พิษฐานพร ในนาม ซังคิวแบนด์ เริ่มออกอากาศตอนแรกวันที่ 30 มกราคม พ.ศ. 2559 – 13 มีนาคม พ.ศ. 2559 ออกอากาศทุกวันเสาร์-อาทิตย์ เวลา 11.00 – 12.00 น. ทางช่อง ทรูโฟร์ยู ผลิตโดย บริษัท เลเซอร์แคท จำกัด ซึ่งเรื่องนี้เคยสร้างเป็นภาพยนต์ในปี พ.ศ. 2558 มีชื่อเรื่องว่า คิวชู แล้วพรุ่งนี้เราคงจะรู้กัน


title: คิวชู เดอะซีรีส์

text:
การเดินทางใน 7 จังหวัด 30 วัน บนเกาะคิวชู แดนและเอ๊ะจะต้องออกท้าทายท่องโลกกว้างด้วยการเล่นดนตรีข้างถนนขาย CD จำนวน 999 แผ่น มีเงินติดตัวเพียง 999 เยน เปลี่ยนเป็นเงินค่าครองชีพสำหรับอาหารการกิน ค่ารถ ค่าเรือ เพื่อจะส่งพวกเขาไปต่อยังจุดหมายต่างๆ ตามเส้นทางที่เขาทั้งคู่ต้องสัญจรผ่านไป ซึ่งนั่นเอง จึงเป็นเหตุผลให้แดนและเอ๊ะต้องมีอาชีพเสริมในขณะที่ว่างจากการเล่นดนตรี อาชีพอะไรที่จะเหมาะกับป็อปสตาร์อย่างพวกเขา รัฐบาลญี่ปุ่นยื่นข้อเสนอให้ที่พักแต่แดนและเอ๊ะต้องทำงานแลกกับที่พักตามแต่ละสถานที่ แต่ละอาชีพ ของบ้านเรือนที่พวกเขาไปอาศัยอยู่ แดนต้องเก็บองุ่นและปลูกผัก ส่วนเอ๊ะก็คงไม่พ้นงานหนัก ล้างห้องน้ำ ขัดอ่างออนเซน แต่อย่างไรเสียในทุกวันทั้งคู่จะต้องออกเดินทางสานต่อความตั้งใจแรกของเขา ที่พยายามจะผลักดันตัวเองให้ไปถึงเป้าหมาย ของการเป็นนักดนตรีอย่างแท้จริง โดยเริ่มต้นจากการเป็น Street Singer เพราะแดนต้องการจะพิสูจน์ตัวเองสักครั้งหนึ่งว่า ถ้าถอดนามสกุล D2B ออกไป เขาจะยังเป็นเอ็นเตอร์เทนเนอร์ตัวจริงอยู่หรือไม่
ส่วนเอ๊ะเขายังจะเป็นผู้สร้างความสุขอย่างที่เขาคิดหรือเปล่า หากเขาไม่ได้เป็นหนึ่งในสมาชิกวง ละอองฟอง อย่างที่เป็นอยู่ กับเพลงที่แต่งขึ้นเองใหม่แกะกล่อง และแปลงเนื้อ เพื่อต้องร้องเป็นภาษาญี่ปุ่น นั่นก็ยากพอแล้วสำหรับเขาทั้งสองแถมยังต้องทำให้คนหันมามอง หยุดฟัง ปรบมือ แล้วอุดหนุน CD ที่มีจำนวนมากถึง 999 แผ่น ให้หมดภายใน 30 วัน เพื่อเป้าหมายสูงสุดคือการได้ขึ้นเวที Fukuoka Asian Party เพื่อสร้างความภาคภูมิใจให้กับประเทศไทย และสร้างความสุขให้กับชาวญี่ปุ่น จึงกลายมาเป็นเรื่องราวระหว่างการเดินทางของ 2 หนุ่มฮิปสเตอร์ ท่ามกลางวัฒนธรรมไทย-ญี่ปุ่น ถูกแลกเปลี่ยนกันผ่านบทเพลง ที่จะทำให้คุณสนุก สุข ยิ้ม และหัวเราะไปกับสีสันและอุปสรรคของชีวิตจริงใน 30 วันของเขาทั้งคู่


title: คิวชู เดอะซีรีส์

text:
ช่วง สิงหาคม - กันยายน พ.ศ. 2558 เอ๊ะ ละอองฟอง ได้รับเลือก ร่วมกับ แดน วรเวช ดานุวงศ์ จากโครงการความสัมพันธ์ไทย-ญี่ปุ่น ตั้งวงดนตรีเฉพาะกิจ ซังคิวแบนด์ (SanQ-Band) (SanQ แปลว่า "999" (เลขเก้าสามตัว) ซึ่งเป็นเลขมงคล และพ้องกับ การเล่นคำในภาษาญี่ปุ่น ย่อมาจาก "Thank you" ) เป็นโปรเจกค์เรียลลิตี้ทางดนตรี ที่ เกาะคีวชู ประเทศญี่ปุ่น โดยถ่ายทำภาพยนตร์ SanQ-Band Kyushu The Movie สารคดีบันทึกการเดินทาง เพื่อทำภารกิจใช้ชีวิตร่วมกับผู้คนใน 7 จังหวัด เป็นเวลา 30 วัน พร้อมแสดงดนตรีตามบ้านและตามถนนหนทาง เพื่อประชาสัมพันธ์เพลงสร้างฐานแฟนคลับ และขายซีดีอัลบั้มเพลง 999 แผ่น แล้วเปิดแสดงคอนเสิร์ต
และนำมาตัดต่อเพิ่มและฉายทางโทรทัศน์ช่อง True4U เป็นรายการ SanQ-Band Kyushu The Series
เพลงในอัลบั้ม ได้แก่


title: หม่าหยวน (ราชวงศ์ฮั่น)

text: หม่าหยวน (, 14 ปีก่อนคริสตกาล — ค.ศ. 49) ชื่อรองว่า เหวินยฺเหวียน ขุนศึกและขุนนางในช่วงราชวงศ์ตะวันออกและเป็นพระบิดาของ จักรพรรดินีหม่า (ราชวงศ์ฮั่น) จักรพรรดินีใน จักรพรรดิฮั่นหมิง


title: ฤดูหนาวจากภูเขาไฟ

text: ฤดูหนาวจากภูเขาไฟ คือการที่โลกมีอุณหภูมิลดลงจากการระเบิดของภูเขาไฟขนาดใหญ่ที่ทำให้เกิดเถ้าภูเขาไฟ, กรดซัลฟิวริกและน้ำจำนวนมากในชั้นบรรยากาศจนทำให้บดบังแสงจากดวงอาทิตย์และมีการเพิ่มอัลบีโด (ค่าการสะท้องแสง) ของโลกมากขึ้น ความหนาวเย็นของปรากฏการณ์นี้จะกินเวลานานเท่าไหร่ก็ขึ้นอยู่กับจำนวนก๊าซกำมะถันที่เปลี่ยนรูปเป็นอนุภาคชื่อว่าละอองลอยของกรดซัลฟิวริกซึ่งจะรวมตัวกันที่ชั้นสตราโทสเฟียร์ ซึ่งละอองลอยที่อยู่บนชั้นบรรยากาศจะทำให้ผิวโลกเย็นลงเนื่องจากมันช่วยสะท้อนแสงและรังสีจากดวงอาทิตย์กลับสู่อวกาศและดูดซับรังสีภาดพื้นดินของโลก


title: ฤดูหนาวจากภูเขาไฟ

text:
ฤดูหนาวจากภูเขาไฟช่วงหลังเป็นช่วงฤดูหนาวที่มีขนาดเล็กแต่ในอดีตนั้นค่อนข้างสำคัญ
เหตุการณ์ล่าสุด การระเบิดของภูเขาไฟปินาตูโบ พ.ศ. 2534 ภูเขาไฟประเภทกรวยสลับชั้นในประเทศฟิลิปปินส์ทำให้โลกมีอุณหภูมิลดลง 2–3 ปี


title: ฤดูหนาวจากภูเขาไฟ

text: การระเบิดของภูเขาไฟกรากะตัว พ.ศ. 2426 ทำให้เกิดสภาพคล้ายฤดูหนาวจากภูเขาไฟ 4 ปีหลังการระเบิดทำให้เกิดความเย็นที่ผิดปกติและพายุหิมะที่รุนแรง


title: ฤดูหนาวจากภูเขาไฟ

text: การปะทุของภูเขาไฟตัมโบรา พ.ศ. 2358 ภูเขาไฟประเภทกรวยสลับชั้นในประเทศอินโดนีเซีย ทำให้เกิดน้ำค้างแข็งกลางฤดูร้อนในรัฐนิวยอร์กและทำให้เกิดหิมะตกในนิวอิงแลนด์และรัฐนิวฟันด์แลนด์และแลบราดอร์ซึ่งเหตุการณ์ครั้งนี้ถูกเรียกว่า "ปีไร้ฤดูร้อน"


title: ฤดูหนาวจากภูเขาไฟ

text: กระดาษที่เขียนโดยเบนจามิน แฟรงคลินใน พ.ศ. 2326 ได้เขียนถึงความหนาวในหน้าร้อนของปี 2326 ซึ่งเกิดจากฝุ่นภูเขาไฟจากภูเขาไฟลาไคในไอซ์แลนด์ซึ่งได้ปล่อยซัลเฟอร์ไดออกไซด์จำนวนมากส่งผลให้ปศุสัตว์บนเกาะตาย, เกิดทุพภิกขภัยจนทำให้ชาวไอซ์แลนด์ 1 ใน 4 ต้องตายลง, ซีกโลกเหนืออุณหภูมิลดลงประมาณ 1 °C ในปีที่ปะทุ แต่ถึงอย่างนั้นข้อเสนอของเบนจามิน แฟรงคลินนั้นได้รับการตั้งคำถามว่าอาจจะผิด


title: ฤดูหนาวจากภูเขาไฟ

text: การระเบิดของภูเขาไฟฮวายนาปูตินาในเปรู พ.ศ. 2143 จากการศึกษาวงปีต้นไม้แสดงให้เห็นว่า พ.ศ. 2143 นั้นมีอากาศเย็น, ทำให้เกิดทุพภิกขภัยในรัสเซียในปี 2144–2146 และตั้งแต่ พ.ศ. 2143 ถึง 2145 สวิตเซอร์แลนด์, ลัตเวียและเอสโตเนียต้องเผชิญกับฤดูหนาวที่มีอากาศหนาวจัด พ.ศ. 2144 การผลิตไวน์ในฝรั่งเศสล้าช้าส่วนในเปรูและเยอรมนีการผลิตไวน์ก็ทรุดตังลง ต้นท้อในจีนบานช้าและทะเลสาบซุวะในญี่ปุ่นก็แข็งตัว


title: ฤดูหนาวจากภูเขาไฟ

text: พ.ศ. 1995 หรือ พ.ศ. 1996 การประทุของภูเขาไฟใต้ทะเลคูเว (Kuwae) ทำให้เกิดยุดน้ำแข็งขนาดเล็ก


title: ฤดูหนาวจากภูเขาไฟ

text: ทุพภิกขภัยครั้งใหญ่ใน พ.ศ. 1858–1860 ในทวีปยุโรปอาจเป็นผลมาจากเหตุการณ์ภูเขาไฟระเบิด คาดว่าน่าจะเป็นภูเขาไฟทาราวีราในประเทศนิวซีแลนด์ซึ่งมีผลประมาณ 5 ปี


title: ฤดูหนาวจากภูเขาไฟ

text: เหตุการณ์ลมฟ้าอากาศสุดโต่งใน พ.ศ. 1078–1079 มีแนวโน้มว่าน่าจะเกี่ยวข้องกับเหตุภูเขาไฟระเบิดคำอธิบายทางด้านทฤษฎีล่าสุดคือการระเบิดของเตเอรา บลานกา โคเบน (Tierra Blanca Joven) ในภาคกลางของเอลซัลวาดอร์


title: ฤดูหนาวจากภูเขาไฟ

text: หนึ่งในฤดูหนาวจากภูเขาไฟที่สำคํญครั้งหนึ่งเกิดขึ้นเมื่อ 71,000–73,000 ปีก่อนคริสต์ศักราช เป็นเหตุการระเบิดของซูเปอร์ภูเขาไฟโตบาบนเกาะสุมาตราในอินโดนีเซียหลังการระเบิด 6 ปีมีการปล่อยปริมาณกำมะถันสูงสุดในช่วง 110,000 ปี และยังทำให้ป่าไม้ในเอเชียตะวันออกเฉียงใต้ถูกทำลายและอุณหภูมิของโลกลดลง 1 °C นักวิทยาศาสตร์บางคนตั้งสมมติฐานว่าการปะทุครั้งนี้อาจส่งผลให้เร่งการเกิดธารน้ำแข็งซึ่งเพิ่มความหนาวเย็นภายในทวีป ความหนาวเย็นนี้ทำให้จำนวนประชากรมนุษย์และสัตว์ลดลงจำนวนมาก แต่มีบางกลุ่มโต้แย้งว่าการระเบิดของภูเขาไฟนั้นสั้นและไม่อาจทำให้ประชากรมนุษย์ช่วงแรก ๆ ลดลงได้


title: ฤดูหนาวจากภูเขาไฟ

text: นี้รวมถึงเหตุการ์ณการลดลงอย่างรวดเร็วของประชากรในช่วงเวลาเดี่ยวกันหรือก็คือคอคอดประชากรซึ่งน่าจะเกี่ยวข้องกับฤดูหนาวจากภูเขาไฟ (ดูเพิ่ม ทฤษฎีมหันตภัยโตบา) โดยเฉลี่ยการระเบิดอย่างรุนแรงของซูเปอร์ภูเขาไฟจะมีมวลการปะทุอย่างน้อย 10 กิโลกรัม (มวลการปะทุของโตบา = 6.9 × 10 kg) เกิดขึ้นทุกๆ 1 ล้านปี


title: ฤดูหนาวจากภูเขาไฟ

text: อย่างไรก็ตามใน พ.ศ. 2556 นักโบราณคดีค้นพบชั้นจุลภาคของขี้เถ้าภูเขาไฟในตะกอนของทะเลสาบมาลาวีซึ่งเชื่อมโยงกับเถ้าของการระเบิดของภูเขาไฟโตบาเมื่อ 75,000 ปีก่อน และยังได้ทราบถึงการเปลี่ยนแปลงของซากฟอสซิลใกล้กับชั้นขี้เถ้าซึ่งคาดว่าน่าจะเกิดขึ้นหลังฤดูหนาวภูเขาไฟที่รุนแรง ซึ่งผลที่ได้นี้ทำให้นักโบราณคดีสรุปว่าการปะทุของภูเขาไฟที่ใหญ่ที่สุดในประวัติศาสตร์ของมนุษย์ไม่เปลี่ยนแปลงสภาพภูมิอากาศของแอฟริกาตะวันออกสักเท่าไหร่


title: เจ้าหญิงผิงหยาง (ราชวงศ์ฮั่น)

text: องค์หญิงผิงหยาง () พระราชธิดาพระองค์ใหญ่ของ จักรพรรดิฮั่นจิง และจักรพรรดินีองค์ที่ 2 ของพระองค์ จักรพรรดินีหวังจื้อ เป็นพระเชษฐภคินีใน จักรพรรดิฮั่นอู่ ที่เป็นที่รู้จักมากที่สุด องค์หญิงผิงหยางฉายแววฉลาดหลักแหลมมาตั้งแต่เล็ก อีกทั้งได้รับการฝึกยุทธ์เช่นเดียวกับน้องชายจากอาจารย์โจวหย่าฟู ผิงหยางโหวให้ความเคารพในตัวองค์หญิงเสมอมา ครอบครัวมีความสุข แต่ไม่ใช่สิ่งที่องค์หญิงต้องการ เธออยากให้สวามีมีความกล้าหาญมากกว่านี้ไม่ใช่แค่เกาะใบบุญผู้เป็นภรรยาและบรรดาศักดิ์เก่า จนกระทั่งเรื่องราวปานปลายออกไป ครั้งที่เฉาซือถูกส่งไปทำงานสร้างวังเจี้ยนอันกับเว่ยชิง ในระยะเวลานั้นทำให้เขาเกิดนอกใจแอบมีอนุอยู่ข้างนอกอย่างลับๆ จนกระทั่งเรื่องรู้ถึงหูองค์หญิง เธออดกลั้น เมื่อเฉาซือกลับมาเขาแอบเข้าทางหลังบ้านพร้อมทารกน้อย ทั้งคู่ทะเลาะกันมาก ส่วนเฉาซือสำนึกผิดคุกเข่าหวังว่าภรรยาจะให้อภัย องค์หญิงหลังจากหนีออกจากบ้านได้เว่ยชิงตามไปช่วยเหลือ เธอกลับมายังบ้านมองดูทารกน้อยและประทานชื่อให้ เฉา เซียง เธอจะเป็นคนเลี้ยงดูเด็กคนนี้เอง เนื่องจากเสียแม่ไปตอนคลอด หลังจากเฉาซือเสียชีวิต ไม่นานหลายปีองค์หญิงก็ถูกสู่ขอโดยหยูอิงโหว "เซี่ยโหว ป๋อ" แต่มีเรื่องอันให้เธอต้องเลิก เพราะหยูอิงโหวดูถูกเธอสารพัด ลบหลู่เกียรติเธอ จนเขาแอบเข้าร่วมกบฎกับหวยหนานอ๋อง ทำให้องค์หญิงผิงหยางหลุดจากพันธนาการนี้ทันที หลังจากนั้นแม่ทัพเว่ยชิงเพิ่งเสียฮูหยินรู้ใจ องค์หญิงและเว่ยชิงต่างรักชอบคอกันมานานแล้วแต่ต่างฝ่ายไม่กล้าแสดงออก เว่ยชิงเดิมทีรักองค์หญิงก่อนจะถูกหยูอิงโหวสู่ขอ แต่เพราะเขาไม่กล้าสู่ขอเธอจึงเลือกเซิ่น เจี่ย เพื่อหลบหน้าองค์หญิง


title: นะ

text: นะ อาจหมายถึง


title: เรือกล้วย

text: เรือกล้วย () เป็นเรือพองลมไร้เครื่องยนต์ที่ขับเคลื่อนโดยใช้เรือยนต์ลากจูง รูปร่างลักษณะเรียวยาวคล้ายกล้วย ลำตัวมีรูปทรงเป็นหลอด มีก้านขนาดเล็กสองฝั่งที่ยื่นออกมาจากลำตัวเพื่อให้ความสมดุลและเป็นที่วางเท้าสำหรับผู้นั่ง จุได้ประมาณ 3 ถึง 10 คน นิยมใช้สำหรับกิจกรรมนันทนาการ


title: เรือกล้วย

text: เรือยนต์ที่ใช้ลากจูงเรือกล้วยจะขับออกจากฝั่งเป็นเวลาสักพัก จากนั้นเรือยนต์จะหักเลี้ยวด้วยความเร็ว ผู้เล่นทุกคนบนเรือกล้วยจะต้องพยายามรักษาสมดุลของตัวเองไว้เพื่อไม่ให้เรือนั้นพลิกคว่ำ


title: เหลียงนา

text: จักรพรรดินีเหลียงนา (; 116 — 150) ฐานันดรศักดิ์ว่า จักรพรรดินีกงลี่ จักรพรรดินีสมัยราชวงศ์ฮั่นตะวันออกเป็นจักรพรรดินีของ จักรพรรดิฮั่นชุน ในเวลาต่อมาพระนางได้เป็น ผู้สำเร็จราชการ ให้กับพระโอรสของพระนาง จักรพรรดิฮั่นชง และจักรพรรดิที่ครองราชบัลลังก์ต่อมาอีก 2 พระองค์คือ จักรพรรดิฮั่นจื้อ และ จักรพรรดิฮั่นฮวน


title: ซุนเฉิง

text: ซุนเฉิง (, เสียชีวิต ค.ศ. 132) ขันทีในราชสำนักสมัย ราชวงศ์ฮั่นตะวันออก เขาเป็นขันทีที่มีความจงรักภักดีต่อราชวงศ์แต่ไม่ประสบความสำเร็จในการตอบโต้การทุจริต


title: เหลียงจี้

text: เหลียงจี้ (, 88 — 159) ชื่อรอง ป๋อจั่ว () ขุนนางและผู้บัญชาการทหารในสมัย ราชวงศ์ฮั่นตะวันออก


title: โรคกลัวการขาดมือถือ

text: โรคกลัวการขาดมือถือ () หรือ โนโมโฟเบีย เป็นชื่อที่มีการเสนอของโรคกลัวชนิดหนึ่งที่ผู้ป่วยกลัวการไม่มีโทรศัพท์มือถือหรือการไม่ได้สัมผัสมือถือ แม้ว่าโรคนี้จะไม่มีอยู่ในคู่มือการวินิจฉัยและสถิติสำหรับความผิดปกติทางจิต ฉบับปรับปรุงครั้งที่ 5 (DSM-5) แต่เบียนชิและฟิลลิปส์ได้อธิบายไว้ว่ามีปัจจัยทางจิตวิทยาที่มีผลต่อการใช้มือถือมากเกินไป คนที่มีความภูมิใจแห่งตนต่ำอาจใช้มือถือเพื่อสร้างความมั่นใจ และบุคคลที่มีลักษณะเปิดเผยอาจใช้มือถือมากเกินไป เป็นไปได้ที่อาการของโนโมโฟเบียอาจเกิดจากอาการทางจิตที่มีอยู่แล้ว และบุคคลที่มีความเสี่ยงมักเป็นโรคกลัวสังคม หรือโรควิตกกังวลเมื่อเข้าสังคม ความวิตกกังวลสังคม และโรคตื่นตระหนก


title: โรคกลัวการขาดมือถือ

text: คำว่าโนโมโฟเบียย่อมาจาก โนโมบายโฟนโฟเบีย (no-mobile-phone phobia) จากการศึกษานักศึกษาชายระดับปริญญาตรีด้านบริการสุขภาพจำนวน 547 คนค้นพบว่าร้อย 23 เป็นโรคกลัวการขาดมือถือและกว่าร้อยละ 64 มีความเสี่ยง ในนักเรียนเหล่านี้ร้อยละ 77 เช็คมือถือมากกว่า 35 ครั้งต่อวัน มากกว่าครึ่งของผู้ที่มีอาการของโรคกลัวการขาดมือถือไม่เคยปิดเครื่อง


title: โรคกลัวการขาดมือถือ

text: ความวิตกกังวลจะถูกกระตุ้นจากการทำมือถือหาย สัญญาณโทรศัพท์ไม่มีหรือแบตเตอรี่หมด อาการของโรครวมไปถึงการใช้มือถือมากเพื่อกันตัวเองจากการสนทนากับผู้อื่น และมีอุปกรณ์เชื่อมต่ออินเตอร์เน็ตมากกว่าหนึ่งเครื่อง พกสายชาร์จตลอดเวลาและกังวลว่ามือถือจะหาย อาการอาจรวมไปถึงการลดการมีปฏิสัมพันธ์กับผู้อื่นแบบต่อหน้าและชอบการสื่อสายผ่านเทคโนโลยี ไม่ปิดมือถือเวลานอนทั้งยังวางไว้ใกล้มือตลอดเวลา คอยเช็คมือถือตลอดเพื่อไม่ให้พลาดการรับสายหรือข้อความ โนโมโฟเบียอาจส่งผลให้เกิดการอาการเจ็บศอก มือ และคอเนื่องจากใช้มือถือบ่อย ๆ


title: ยามางูจิ

text: ยามางูจิ หรือ ยามากูจิ ( "Yamaguchi"}}; "ปากทางภูเขา") สามารถหมายถึง


title: อินเตอร์สเตต 95

text: อินเตอร์สเตต 95 () เป็นทางหลวงอินเตอร์สเตตสายหลักในพื้นที่ชายฝั่งตะวันออกของสหรัฐ มีเส้นทางขนานไปกับชายฝั่งมหาสมุทรแอตแลนติก และทางหลวงสหรัฐหมายเลข 1 จากรัฐฟลอริดาไปจนถึงรัฐเมน โดยทั่วไปแล้ว อินเตอร์สเตต 95 จะผ่านเมืองใหญ่ที่อยู่ริมทะเลและพื้นที่ปริมณฑล ได้แก่ ในทางตะวันออกเฉียงใต้ของสหรัฐ เช่น ไมแอมี แจ็กสันวิลล์ ซาวันนาห์ เฟย์เอตต์วิลล์ และริชมอนด์; ส่วนในทางแอตแลนติกกลางไปจนถึงตะวันออกเฉียงเหนือ เช่น วอชิงตัน ดี.ซี. บัลติมอร์ วิลมิงตัน ฟิลาเดลเฟีย นครนิวยอร์ก นิวเฮเวน โพรวิเดนซ์ บอสตัน และพอร์ตแลนด์ แต่เส้นทางจะห่างออกจากชายฝั่งระหว่างซาวันนาห์ จนถึงวอชิงตัน ดี. ซี. และตัวเส้นทางจะไม่ผ่านเมืองชายฝั่งต่อไปนี้ ได้แก่ ชาร์ลสตัน และ นอร์ฟอล์ก-เวอร์จิเนียบีช โดยเมืองเหล่านี้จะเชื่อมต่อด้วยทางหลวงอินเตอร์สเตตสายอื่น


title: อินเตอร์สเตต 95

text: อินเตอร์สเตต 95 เป็นหนึ่งในเส้นทางที่เก่าแก่ที่สุดในระบบทางหลวงอินเตอร์สเตต แต่ก็ยังมีโครงการที่กำลังก่อสร้างอยู่ในรัฐเพนซิลเวเนียและรัฐนิวเจอร์ซีย์ที่กำหนดว่าจะแล้วเสร็จในปี ค.ศ. 2018 ปัจจุบัน มีเส้นทางที่เป็นโครงข่ายของอินเตอร์สเตต 95 ได้แก่ อินเตอร์สเตต 295, อินเตอร์สเตต 195 และส่วนที่ไม่ได้กำหนดหมายเลขของเทิร์นไพก์ในตอนใต้ของรัฐนิวเจอร์ซีย์ อินเตอร์สเตต 95 มีระยะทางรวม มีปลายทางทิศใต้ที่ทางหลวงสหรัฐหมายเลข 1 ในไมแอมี รัฐฟลอริดา ขณะที่ปลายทางทิศเหนืออยู่ที่จุดผ่านแดนโฮลตัน–วูดสต็อก เชื่อมต่อกับรัฐนิวบรันสวิก ประเทศแคนาดา


title: อินเตอร์สเตต 95

text: อินเตอร์สเตต 95 เป็นอินเตอร์สเตตแนวเหนือ–ใต้ที่ยาวที่สุด รองลงมาคือ อินเตอร์สเตต 75 และเป็นอินเตอร์สเตตที่ยาวที่สุดอันดับ 6 ในบรรดาอินเตอร์สเตตทั้งหมด ตามหลังอินเตอร์สเตต 70 ระยะทาง , อินเตอร์สเตต 10 ระยะทาง , อินเตอร์สเตต 40 ระยะทาง , อินเตอร์สเตต 80 ระยะทาง , และอินเตอร์สเตต 90 ระยะทาง อินเตอร์สเตต 95 มีเส้นทางผ่านรัฐต่าง ๆ จำนวน 15 รัฐ ซึ่งมากกว่าอินเตอร์สเตตสายอื่น ๆ รองลงมาคือ อินเตอร์สเตต 90 ซึ่งผ่าน 13 รัฐ จากข้อมูลตามสำนักสำมะโนสหรัฐ (U.S. Census Bureau) จำนวนเคาน์ตี (และเขตปกครองเทียบเท่า) ที่มีเส้นทางสายนี้ผ่าน มีเพียง 5 แห่งจาก 96 แห่งเท่านั้นที่เป็นพื้นที่ชนบท เพราะพื้นที่นี้มีความหนาแน่นมากกว่าสามเท่าของความหนาแน่นเฉลี่ยของทั้งสหรัฐ และมากพอ ๆ กับความหนาแน่นของยุโรปตะวันตก


title: สามเหลี่ยมชมพู

text: ในนาซีเยอรมนีสามเหลี่ยมชมพู ()ถูกใช้ในค่ายกักกันของนาซีเพื่อเป็นเครื่องหมายเพื่อแสดงความผิดของนักโทษที่เป็นพวกรักร่วมเพศ นักโทษทุกคนต้องติดเครื่องหมายสามเหลี่ยมกลับหัวบนเสื้อแจ็กเกตและมีสีต่างๆ ในการจัดกลุ่มตามความผิด ชาวยิวต้องติดเครื่องหมายสามเหลี่ยมสีเหลืองซ้อนกันเป็นดาราแห่งดาวิด สามเหลี่ยมสีชมพูและเหลืองอาจใช้ร่วมกันหากนักโทษเป็นทั้งเกย์และชาวยิว


title: สามเหลี่ยมชมพู

text: แต่เดิมตั้งใจให้เป็นตราแห่งความอัปยศตามการใช้ของนาซี แต่ปัจจุบันกลายมาเป็นเป็นสัญลักษณ์แห่งความภูมิใจในความเป็นเกย์ (gay pride) และการเคลื่อนไหวของสิทธิเกย์ (gay rights) และเป็นเครื่องหมายที่ได้รับความนิยมมากรองมาจากธงสายรุ้ง


title: สามเหลี่ยมชมพู

text: ในนาซีเยอรมนีนักโทษทุกคนต้องใส่เสื้อแจ็คเกตที่มีสัญลักษณ์ของค่ายกักกันโดยจะแบ่งกันเป็นกลุ่มตามสี ชายรักร่วมเพศต้องใส่สามเหลี่ยมชมพู แม้ว่าจะเป็รการยากที่จะคาดคะเนจำนวนเกย์ในค่ายกักกันของเยอรมัน ริชาร์ด แพลนท์ได้คาดเดาไว้ว่าระหว่างปีค.ศ. 1933 และ 1944 น่าจะมีประมาณ 50,000 ถึง 60,000 คน


title: สามเหลี่ยมชมพู

text: ในช่วงปลายของยุค 70 สามเหลี่ยนชมพูถูกนำมาใช้แทนสัญลักษณ์ในการประท้วงสิทธิชาวเกย์


title: สามเหลี่ยมชมพู

text: กลุ่มผู้สนันสนุนผู้ป่วยโรคเอดส์ หรือ The AIDS Coalition To Unleash Power (ACT UP) ได้นำสามเหลี่ยมชมพูไปใช้พร้อมกับสโลแกน ความเงียบ = ตาย ("SILENCE = DEATH") ไปใช้เป็นโลโก้โดยนักเคลื่อนไหวเกย์ที่นครนิวยอร์กในปี 1987


title: สามเหลี่ยมชมพู

text: สามเหลี่ยชมพูเป็นพื้นฐานของการออกแบบอนุเสาวรีย์โฮโม ("Homomonument" ) ในอัมสเตอร์ดัม อนุสรณ์ฮอโลคอสต์เกย์และเลสเบี้ยนในซิดนีย์ (Gay and Lesbian Holocaust Memorial) และสวนสามเหลี่ยมชมพู (Pink Triangle Park) ในซานฟรานซิสโก


title: การประท้วงชายแดนกาซา พ.ศ. 2561

text: ชาวปาเลสไตน์หลายหมื่นคนเข้าร่วมการประท้วงชื่อ การเดินขบวนหวนคืนใหญ่ (Great March of Return) ในฉนวนกาซาใกล้กับชายแดนอิสราเอล เริ่มตั้งแต่วันที่ 30 มีนาคม 2561 ซึ่งเป็นวันแผ่นดิน (Land Day) ของชาวปาเลสไตน์ ผู้เดินขบวนส่วนใหญ่อยู่ในค่ายเต๊นต์ห่างจากชายแดนหลายร้อยเมตรและเดินขบวนอย่างสันติ แต่มีกลุ่มซึ่งประกอบด้วยชายหนุ่มเป็นส่วนใหญ่เดินเข้าใกล้ชายแดน ขว้างปาก้อนหินและโมโลตอฟค็อกเทล แล้วกลิ้งล้อรถยนต์จุดไฟใส่ทหารอิสราเอล ทหารอิสราเอลฆ่าชาวปาเลสไตน์ 27 คนตั้งแต่วันที่ 30 มีนาคม ซึ่งบางส่วนเป็นสมาชิกองค์การนักรบปาเลสไตน์หลายกลุ่ม


title: การประท้วงชายแดนกาซา พ.ศ. 2561

text: กระทรวงสาธารณสุขกาซาที่กลุ่มฮามาสดำเนินการแถลงในวันที่ 30 มีนาคมว่ามีจำนวนผู้บาดเจ็บ 1,416 คนจากกระสุนจริง กระสุนยางและการได้รับพิษแก๊สน้ำตา ชาวปาเลสไตน์ 19 คนเสียชีิวิตในวันที่ 30 มีนาคมหรือเนื่องจากแผลตั้งแต่วันนั้น ฝ่ายสหประชาชาติระบุว่า วันที่ 30 มีนาคมเป็นวันที่มีผู้สูญเสียมากที่สุดในความขัดแย้งอิสราเอล–ปาเลสไตน์นับแต่การขัดกันด้วยอาวุธปี 2557 วันที่ 6 เมษายน กระทรวงฯ รายงานว่ามีชาวปาเลสไตน์เสียชีวิต 7 คน ได้รับบาดเจ็บ 1,350 คน และ 25 คนมีอาการสาหัส และผู้บาดเจ็บประมาณ 400 คนถูกกระสุนจริงยิง สมาคมเสี้ยววงเดือนแดงรายงานว่าได้รักษาผู้บาดเจ็บ 700 คนในวันที่ 6 เมษายน รวมผู้ถูกยิงด้วยกระสุนจริง 320 คน กำลังป้องกันอิสราเอลระบุว่า ชายสองคนที่ถูกฆ่าห่างจากรั้วชายแดนประมาณ 150 เมตรมีอาวุธปืนเล็กยาวเอเค 47 และระเบิดมือ และพยายามฝ่ารั้ว


title: การประท้วงชายแดนกาซา พ.ศ. 2561

text: มีการวางแผนการประท้วงเป็นการรณรงค์หกสัปดาห์ตั้งแต่วันที่ 30 มีนาคมถึง 15 พฤษภาคม มีการตั้งค่ายประท้วงห้าแห่งตามจุดต่าง ๆ ตลอดชายแดนกาซา–อิสราเอล มีผู้เข้าร่วมการประท้วงวันที่ 30 มีนาคมจำนวนสามหมื่นคน เรียกร้องให้ผู้ลี้ภัยและผู้สืบสันดานปาเลสไตน์ได้รับอนุญาตให้กลับคืนอาณาเขตประเทศอิสราเอลปัจจุบัน ปัจจุบันค่ายยังอยู่ที่เดิม


title: การประท้วงชายแดนกาซา พ.ศ. 2561

text: การประท้วงใหญ่ระลอกสองเริ่มในวันที่ 6 เมษายน 2561 ชาวปาเลสไตน์นำยางรถยนต์จำนวนมากไปด้วยเพื่อสร้างโล่ควันสำหรับการประท้วง พยานว่าชาวปาเลสไตน์ใช้ก้อนหินและโมโลตอฟค็อกเทล ส่วนทหารอิสราเอลใช้แก๊สน้ำตาและกระสุนจริง ทางการอิสราเอลระบุว่า ฮามาสใช้การประท้วงบังหน้าการเปิดฉากโจมตีต่ออิสราเอล ข้อมูลของอิสราเอลว่า มีสมาชิกกองพลน้อยกอสซัม (Qassam Brigade) ของฮามาสแปดคนถูกฆ่าด้วย ฮามาสระบุตัวผู้ตายห้าคนว่าเป็นสมาชิกกองพลน้อยกอสซัม


title: การประท้วงชายแดนกาซา พ.ศ. 2561

text: การใช้กำลังถึงชีวิตของอิสราเอลถูกองค์การสิทธิมนุษยชนประณาม และเจ้าหน้าที่สหประชาชาติวิจารณ์ ฝ่ายผู้นำทหารและพลเรือนอิสราเอลยกย่องทหารอิสราเอลจากการกระทำนี้ ซึ่งอธิบายว่าเป็นมาตรการป้องกันที่จำเป็น ประเทศคูเวตเสนอถ้อยแถลงคณะมนตรีความมั่นคงแห่งสหประชาชาติเรียกร้องให้มีการสอบสวนการฆ่าผู้ประท้วงปาเลสไตน์ของอิสราเอลที่สหรัฐขัดขวาง


title: สันตะวาใบพาย

text: สันตะวาใบพาย () หรือ ผักโตวา หรือ หอบแหบ เป็นพืชในวงศ์สันตะวา ลักษณะเป็นพืชน้ำอายุปีเดียว มีเหง้าอยู่ใต้ดิน ใบเป็นใบเดี่ยวรูปไข่แตกเป็นกอรอบต้น กว้าง 8-20 เซนติเมตร ยาว 10-22 เซนติเมตร ดอกเป็นดอกเดี่ยวสีขาว เมื่อบานเต็มที่กว้างประมาณ 2 เซนติเมตร กลีบดอกมี 3 กลีบ รวมกันเป็นก้านชูยาว 4 มิลลิเมตร ภายในรังไข่มี 6 ช่อง ผลเป็นผลเดี่ยวรูปรีแกมขอบขนาน ยาวประมาณ 3-5 เซนติเมตร ภายในมีเมล็ดจำนวนมาก


title: สันตะวาใบพาย

text: สันตะวาใบพายกระจายพันธุ์ตั้งแต่ตะวันออกเฉียงเหนือของแอฟริกาถึงเอเชียตะวันออกเฉียงใต้และออสเตรเลีย ในอเมริกาเหนือจัดเป็นพืชรุกราน สันตะวาใบพายนิยมปลูกเป็นไม้ประดับ ในประเทศจีนใช้เป็นยารักษาฝี ในประเทศฟิลิปปินส์ใช้ลดไข้และรักษาโรคริดสีดวงทวาร


title: เพื่อนของโดโรธี

text: เฟรนออฟโดโรธี หรือ เพื่อนของโดโรธี () บางครั้งย่อว่า FOD เป็นคำสแลงของชาวเกย์ที่สื่อถึงชายรักร่วมเพศ วลีนี้ใช้ตั้งแต่สมัยสงครามโลกครั้งที่สอง ในช่วงที่การเป็นเกย์ผิดกฎหมายในสหรัฐ เมื่อถามใครว่าเป็น "เพื่อนของโดโรธี" หรือเปล่า จะเป็นการถามถึงรสนิยมทางเพศโดยไม่ให้ผู้อื่นรู้ คล้ายกับคำว่า เพื่อนของนางคิง (friend of Mrs. King) ที่ใช้ในอังกฤษในช่วงครึ่งแรกของศตวรรษที่ 20


title: เพื่อนของโดโรธี

text: ต้นกำเนิดของวลีนี้ไม่อาจชี้ชัดได้ บางเชื่อว่านำมาจากหนังสือ "The Road to Oz" (1909) หนังสือเล่มต่อของ "Wonderful Wizard of Oz" ในหนังสือ หนึ่งในตัวละครโพลีโครม (Polychrome) กล่าวกับโดโรธีหลังจากเจอเพื่อนร่วมทางของเธอว่า ""เธอมีเพื่อนประหลาด, โดโรธี"" และโดโรธีตอบกลับว่า "ความประหลาดไม่ใช่สาระสำคัญ ตราบเท่าที่พวกเขาเป็นเพื่อนเรา" คำว่าเควียร์ (queer) นอกจากจะแปลว่าประหลาดแล้วยังเป็นสแลงแปลว่าเกย์หรือคนที่ชอบเพศเดียวกันอีกด้วย อีกทฤษฎีเชื่อว่า เพื่อนของโดโรธีอ้างถึงหนัง"เดอะวิซาร์ดออฟออซ" เพราะจูดี การ์แลนด์ผู้แสดงเป็นตัวละครหลักโดโรธี เกย์ไอคอน ในหนังโดโระยอกรับทุกคนที่แตกต่าง ยกตัวอย่างเช่น สิงโตอ่อนโยน (gentle lion) "ฉันกลัวว่าคงจะปฏิเสธไม่ได้ว่าฉันเป็นสิงโตที่สำรวย"


title: เพื่อนของโดโรธี

text: ในหลาย ๆ เล่มของหนังสือ"ออซ" มักมีพลอตเรื่องที่เป็นมิตรกับกลุ่มLGBT ในเล่มแรก โดโรธียอมรับว่าเธอแอบชอบไชน่าปริ้นเซส (China Princess) ออซม่า (Ozma) กลายเป็นผู้ชายและความทรงจำยังถูกลบเกือยทั้งหมด กองกำลังทหารหญิงล้วนพยายามจะยึดออซ ออซมาแต่งงานกับโดโรธีในเล่มที่ 6 และทำให่โดโรธีเป็นเจ้าหญิงแห่งออซและเพื่อนเก่า มีหลายสิ่งมีชีวิตที่อยู่รวมกันเป็นกลุ่มหญิงล้วนเช่น พวกเล่นแร่แปลธาตุอากาศและแม่มด กลินดา แม่มดดีอาศัยอยู่ในปราสาทร่วมกับหญิงสาวที่สวยที่สุดในออซ 100 คนและเมื่อต้อนรับโดโรธีและออซมาด้วยจูบและการเต้น


title: เพื่อนของโดโรธี

text: ในช่วงต้นยุค 80 หน่วยสืบสวนอาชญากรรมนาวี (Naval Criminal Investigative Service หรือ NIS) ได้ทำการสืบสวนรักร่วมเพศในชิคาโก ผู้สืบสวนทราบมาว่าชายเกย์มักเรียนตัวเองว่าเป็นเพื่อนของโดโรธี โดยไม่รู้ประวัติของวลีนี้ NIS เชื่อว่าผู้หญิงชื่อโดโรธีนั้นมีอยู่จริงและรู้จักเหล่าทหารเกย์จำนวนมาก พงกเขาจึงพยายามตามหาโดโรธีผู้นี้อย่างยิ่งใหญ่และหวังว่าจะสามารถเกลี่ยกล่อมให้เธอเผยรายชื่อทหารที่เป็นเกย์


title: เพื่อนของโดโรธี

text: เริ่มตั้งแต่ปลายยุค 80 ผู้โดยสารเกย์และเลสเบี้ยนเรือท่องเที่ยว (cruise) เรือของให้ลูกเรือประกาศการรวมตัวกันของชาว LGBT เป็นหนึ่งในกิจกรรมประจำวันของเรือ ลูกเรือลังเลที่จะประกาศตรง ๆ จึงใช้วลีว่า "การร่วมตัวกันของเพื่อนของโดโรธีแทน"


title: เพื่อนของโดโรธี

text: การรวมตัวแบบนี้เริ่มเป็นที่นิยมมากขึ้นจึงมีการจัดอยู่บ่อยครั้ง ปัจจุบันบนเรือมักมี อีเวนท์ FOD หลายครั้ง บางทีอาจมากกว่าหนึ่งครั้งในคืนเดียว อย่างไรก็ตาม ผู้เข้าร่วมมักมีไม่มาก


title: มหาสงครามวินาศสตาลินกราด

text: มหาสงครามวินาศสตาลินกราด () เป็นภาพยนตร์แนวสงครามจากประเทศรัสเซีย กำกับโดย ฟิโอดอร์ บอนดาร์ชุค เป็นภาพยนตร์รัสเซียเรื่องแรกที่สร้างขึ้นโดยใช้เทคโนโลยี IMAX 3D และถ่ายทำด้วยกล้อง 3ality Technica's TS-5 and Stereoscopic Image Processor และเป็นภาพยนตร์เรื่องยาวภาษารัสเซียเรื่องแรกที่ผลิตโดยใช้รูปแบบ IMAX ภาพยนตร์เข้าฉายครั้งแรกในเดือนกันยายน ที่นครวอลโกกราด (ชื่อเดิม "สตาลินกราด") และทั่วประเทศรัสเซียในเดือนตุลาคม ก่อนที่จะออกฉายในต่างประเทศในเดือนต่อมา ภาพยนตร์ยังได้รับการคัดเลือกในฐานะภาพยนตร์ของประเทศรัสเซียให้เข้าชิงรางวัลสาขาภาพยนตร์ภาษาต่างประเทศยอดเยี่ยมในงานประกาศผลรางวัลออสการ์ ครั้งที่ 86 แต่ไม่ผ่านการคัดเลือก "มหาสงครามวินาศสตาลินกราด" ได้รับรางวัล I3DS (International 3D and Advanced Imaging Society) Jury Award สำหรับประเทศรัสเซียในปี 2014


title: อินเตอร์สเตต 90

text: อินเตอร์สเตต 90 () เป็นทางหลวงอินเตอร์สเตตที่ยาวที่สุดในสหรัฐอเมริกา มีระยะทาง ปลายทางทิศตะวันตกอยู่ในซีแอตเทิล ที่ทางหลวงรัฐวอชิงตันหมายเลข 519 ใกล้กับสนามเซฟโก (Safeco Field) และสนามเซนจูรีลิงก์ (CenturyLink Field) และปลายทางทิศตะวันออกอยู่ในบอสตัน ที่ทางหลวงรัฐแมสซาชูเซตส์หมายเลข 1 เอ ใกล้กับท่าอากาศยานนานาชาติโลแกน ช่วงตะวันตกของอินเตอร์สเตต 90 ผ่านสันปันน้ำทวีปอเมริกา โดยผ่านช่องเขาโฮมสเตก ทางตะวันออกของเมืองบัตต์ รัฐมอนแทนา เชื่อมต่อเมืองใหญ่ต่าง ๆ เช่น สโปแคน บิลลิงส์ ซูฟอลส์ และแมดิสัน เป็นต้น ทางตะวันออกของของพรมแดนรัฐวิสคอนซิน-รัฐอิลลินอยส์ เส้นทางส่วนใหญ่ของอินเตอร์สเตต 90 เป็นถนนที่เก็บค่าผ่านทางเดิม ซึ่งสร้างขึ้นมาก่อนระบบทางหลวงอินเตอร์สเตต ได้แก่ เจนแอดดัมส์เมโมเรียลโทลล์เวย์ (Jane Addams Memorial Tollway), ชิคาโกสกายเวย์ (Chicago Skyway), อินดีแอนาโทลล์โรด (Indiana Toll Road), โอไฮโอเทิร์นไพก์ (Ohio Turnpike), นิวยอร์กสเตตทรูเวย์ (New York State Thruway), แมสซาชูเซตส์เทิร์นไพก์ (Massachusetts Turnpike), และอุโมงค์เท็ดวิลเลียมส์ (Ted Williams Tunnel) ทั้งหมดนี้เป็นถนนที่เก็บค่าผ่านทางที่ได้กำหนดหมายเลขเป็นอินเตอร์สเตต 90 ในครึ่งตะวันออกของประเทศ ช่วงที่ไม่เก็บค่าผ่านทาง ได้แก่ ช่วงที่ผ่านดาวน์ทาวน์ชิคาโก ในรัฐอิลลินอยส์, ช่วงที่ผ่านเกรเทอร์คลีฟแลนด์และส่วนที่เหลือของรัฐโอไฮโอตะวันออกเฉียงเหนือ, ช่วงที่ผ่านเมืองอิรีและส่วนที่เหลือของเพนซิลเวเนียตะวันตกเฉียงเหนือ, และช่วงสั้น ๆ ในบริเวณใกล้กับเมืองบัฟฟาโลและออลบานี รัฐนิวยอร์ก


title: เกมพันหน้า ซูเปอร์เซเว่น

text: เกมพันหน้า ซูเปอร์เซเว่น เป็นรายการเกมโชว์และเรียลลิตีโชว์ภาคต่อของรายการ เกมพันหน้า ออกอากาศครั้งแรกเมื่อวันที่ 11 กุมภาพันธ์ พ.ศ. 2561 ออกอากาศทุกวันอาทิตย์ เวลา 12:00 - 13:30 น. ผลิตโดย บริษัท ทริปเปิ้ล ทู จำกัด โดยครั้งนี้มีการเปลี่ยนพิธีกรคู่เป็นครั้งแรกในรอบ 17 ปี โดยผู้ที่รับหน้าที่พิธีกร คือ ฟรอยด์ - ณัฏฐพงษ์ ชาติพงษ์ และโบ - ธนากร ชินกูล ส่วนกิ๊ก - เกียรติ กิจเจริญ และติ๊ก กลิ่นสี พิธีกรคู่ที่เคยรับหน้าที่นี้มาเป็นเวลา 17 ปี ได้ผันตัวไปเป็นกรรมการประจำรายการ และมีผู้จัดการทีมที่นำชมรมมาแข่งในแต่ละสัปดาห์ คือ บอล เชิญยิ้ม


title: เกมพันหน้า ซูเปอร์เซเว่น

text: รายการยังคงเน้นรูปแบบที่ต้องการให้ผู้ร่วมรายการได้รับสิ่งของที่ต้องการเพื่อใช้ประโยชน์ในด้านต่างๆ โดยจะมีชุมนุม ชมรม กลุ่ม หรือคณะที่มาร่วมรายการเพื่อต้องการเอาของที่ต้องการโดยการนำของ บอล เชิญยิ้ม ผู้จัดการทีม มาแข่งเกมกับทีม Super 7 ซึ่งสมาชิกทีมเคยประลองกำลังมาแล้วในรายการ เกมพันหน้า เดอะฮีโร่ และบางครั้งอาจมีดารารับเชิญผสมอยู่ด้วย (เริ่มตั้งแต่เทปที่ 7) เพื่อแลกกับของรางวัลที่ต้องการ โดยจะมี ซูโม่กิ๊ก และติ๊ก กลิ่นสี เป็นผู้กำหนดจำนวนของของรางวัลในแต่ละเกมหากชนะ โดยจะต้องแข่งขันชมรมละ 3 เกม เป็นเช่นนี้ไปทุกสัปดาห์ ซึ่งหากชมรมจากทางบ้านชนะในแต่ละเกมจะได้รับของรางวัลตามจำนวนที่ซูโม่กิ๊ก และ ติ๊ก กลิ่นสี ได้กำหนดไว้ในเกมนั้นๆ ไป


title: เกมพันหน้า ซูเปอร์เซเว่น

text: และตั้งแต่วันที่ 5 พฤษภาคม พ.ศ. 2561 เป็นต้นมา ได้มีการปรับรูปแบบครั้งใหญ่ โดยนำนักแสดงในสังกัดของช่อง 7 มาเป็นสมาชิกทีม Super 7 แทน ลดจำนวนเกมเหลือ 2 เกมต่อสัปดาห์และได้เพิ่มช่วงละครขึ้นมาอีก 1 ช่วงแทรกระหว่างเกมแรกและเกมที่ 2 เรียกว่า "ละครพักยก" โดยนำนักแสดงระดับตำนาน 4 คน คือ ติ๊ก กลิ่นสี, นุ้ย เชิญยิ้ม, บอล เชิญยิ้ม และ โรเบิร์ต สายควัน ในนาม "จตุรเทพ" มาร่วมแสดงในช่วงละครด้วย และก่อนเข้าสู่ช่วงเล่นเกมต่อไป แก๊งจตุรเทพ จะพูดพร้อมกันก่อนจะจบละครพักยกว่า "จะเล่นเกมต่อได้หรือยัง" (แต่ในคำเขียนว่า เล่นเกมต่อได้หรือยัง) เหมือนในรายการ แสบคูณสอง และ แสบคูณสอง แลกหมัด ซึ่งจะบอกเพื่อพักโฆษณาและเข้าสู่เกมที่ 2


title: จังหวัดฮีลากังคามารีเนส

text: จังหวัดฮีลากังคามารีเนส () เป็นจังหวัดในเขตบีโคล เกาะลูซอน ประเทศฟิลิปปินส์ เมืองหลักคือดาเอ็ต อาณาเขตติดต่อกับจังหวัดเคโซนทางทิศตะวันตก ติดกับจังหวัดตีโมกคามารีเนสทางทิศใต้ และติดกับทะเลฟิลิปปินทางทิศเหนือ


title: จังหวัดฮีลากังคามารีเนส

text: จังหวัดฮีลากังคามารีเนสมีพื้นที่ 2,320.07 ตารางกิโลเมตร ครอบคลุมพื้นที่ชายฝั่งตะวันตกเฉียงเหนือของคาบสมุทรบีโคล ซึ่งตั้งอยู่ทางตะวันออกเฉียงใต้ของเกาะลูซอน


title: จังหวัดฮีลากังคามารีเนส

text: เมืองหลักคือ ดาเอ็ต อยู่ห่างจากเมโทรมะนิลาไปทางตะวันออกเฉียงใต้ ใช้เวลาเดินทางโดยรถยนต์ 6-7 ชั่วโมง และโดยเครื่องบิน 45 นาที


title: จังหวัดตีโมกคามารีเนส

text: จังหวัดตีโมกคามารีเนส () เป็นจังหวัดในเขตบีโคล เกาะลูซอน ประเทศฟิลิปปินส์ เมืองหลักคือปีลี มีอาณาเขตติดต่อกับจังหวัดฮีลากังคามารีเนสและเคโซนทางทิศตะวันตกเฉียงเหนือ และติดกับจังหวัดอัลไบทางทิศใต้ ส่วนทางทิศตะวันออกมีเกาะจังหวัดคาตันดัวเนสในช่องแคบมาเคดา


title: จังหวัดตีโมกคามารีเนส

text: จังหวัดตีโมกคามารีเนสเป็นจังหวัดที่ใหญ่ที่สุดในเขตบีโคล ทั้งในแง่ของประชากรและพื้นที่ มีพื้นที่ครอบคลุมนครอิสระอย่างนากา ศูนย์กลางในด้านต่าง ๆ ของภูมิภาค และนครอีรีกา ศูนย์กลางของย่านรีนโคนาดา ภายในจังหวัดมีทะเลสาบบูฮี ซึ่งสามารถพบปลาขนาดเล็กอย่าง Sinarapan ("Mistichthys luzonensis") จังหวัดนี้ยังมีการใช้ภาษาอีซาโรกอักตา ซึ่งเป็น 1 ใน 3 ภาษาที่ใกล้สูญพันธุ์ของประเทศ


title: ดไวท์ เกย์ล

text: ดไวท์ เดวอน บอยด์ เกย์ล (เกิดวันที่ 17 ตุลาคม ค.ศ. 1989) เป็นนักฟุตบอลอาชีพชาวอังกฤษ ปัจจุบันลงเล่นตำแหน่งสโมสรฟุตบอลนิวคาสเซิลยูไนเต็ดในพรีเมียร์ลีก


title: ดไวท์ เกย์ล

text: เกย์ลเริ่มต้นอาชีพกับชุดเยาวชนของสโมสรฟุตบอลอาร์เซนอล ต่อมาเขาย้ายไปเล่นให้กับหลายสโมสรในลีกล่างของอังกฤษ ก่อนที่จะย้ายมาเล่นในพรีเมียร์ลีกครั้งแรกกับคริสตัลพาเลซ ต่อมาในปี ค.ศ. 2016 เขาเซ็นสัญญากับนิวคาสเซิลยูไนเต็ด


title: ดไวท์ เกย์ล

text: คริสตัลพาเลซ


title: ดไวท์ เกย์ล

text: นิวคาสเซิลยูไนเต็ด


title: ดไวท์ เกย์ล

text: ส่วนตัว


title: แฮร์รี่ วิลสัน (นักฟุตบอลเกิด พ.ศ. 2540)

text: แฮร์รี่ วิลสัน (; เกิด 22 มีนาคม 1997) นักฟุตบอลอาชีพชาวเวลส์เล่นในตำแหน่ง ปีก ให้กับ ฮัลล์ซิตี ซึ่งยืมมาจากสโมสรฟุตบอลในพรีเมียร์ลีก ลิเวอร์พูล ในเดือนตุลาคม ค.ศ. 2013 วิลสันกลายเป็นผู้เล่นอายุน้อยที่สุดที่ลงเล่นให้กับ เวลส์ ด้วยวัย 16 ปี 207 วันทำลายสถิติของเจ้าของสถิติคนก่อน แกเร็ธ เบล


title: เพลเยอร์อันโนนส์แบตเทิลกราวดส์

text: เพลเยอร์อันโนนส์แบตเทิลกราวดส์ () มักย่อว่า พับจี หรือ พียูบีจี (PUBG) เป็นเกมออนไลน์ผู้เล่นหลายคน แนวแบทเทิลรอยัลพัฒนาโดย PUBG Corporation ซึ่งเป็นบริษัทในเครือ Bluehole วางจำหน่ายเมื่อเดือนมีนาคม 2017 ในเวอร์ชันวินโดว์แต่ยังอยู่ในช่วงพัฒนา และเปิดตัวอย่างเต็มรูปแบบเมื่อวันที่ 20 ธันวาคม 2017 และในเดือนเดียวกันทางไมโครซอฟท์สตูดิโอส์ก็ได้ปล่อยออกมาสำหรับเครื่องเอกซ์บอกซ์วัน ต่อมาทางเทนเซ็นต์เกม ประเทศจีน ได้เข้ามาร่วมมือกันพัฒนาเกมสำหรับอุปกรณ์พกพาบนระบบปฏิบัติการแอนดรอยด์ และไอโอเอส และปล่อยให้ดาวน์โหลดเมื่อต้นปี 2018


title: บีเอ็มดับเบิลยู 1 ซีรีส์

text:
บีเอ็มดับเบิลยู 1 ซีรีส์ () เป็นรถยนต์นั่งขนาดเล็กของบีเอ็มดับเบิลยู โดยเริ่มผลิตตั้งแต่ พ.ศ. 2547 ปัจจุบันมีทั้งหมด 2 โฉมด้วยกันคือ
บีเอ็มดับเบิลยู 1 ซีรีส์ รุ่นที่ 1 หรือ E87 เปิดตัวครั้งแรกในปี พ.ศ. 2547 โดยมี 3 ประตู และ 5 ประตู แฮทช์แบคให้เลือก และมี 2 ประตูคูเป้ตามมาในปี พ.ศ. 2550 ในประเทศไทยเปิดตัวเมื่อวันที่ 3 พฤศจิกายน พ.ศ. 2547 โดยจำหน่ายในรุ่น 120i 5 ประตู พร้อมเครื่องยนต์ 1,995 ซีซี พร้อมระบบ Double VANOS และ Valvetronic 150 แรงม้า (PS) ที่ 6,200 แรงบิดสูงสุด 20.38 กก.-ม.ที่ 3,600 รอบ/นาที แต่ไม่ประสบความสำเร็จจึงยกเลิกทำตลาดไป แต่ก็ได้กลับมาจำหน่ายอีกครั้ง ในรุ่น 120d 2 ประตูคูเป้ พร้อมเครื่องยนต์ดีเซล 2.0 ลิตร N47D20 บล็อก 4 สูบเรียง แต่ก็ไม่ประสบความสำเร็จเช่นกันจึงยุติการทำตลาดไปในที่สุด
บีเอ็มดับเบิลยู 1 ซีรีส์ รุ่นที่ 2 หรือ F20 เปิดตัวเมื่อปี พ.ศ. 2556 โดยยังมี 3 ประตู และ 5 ประตู แฮทช์แบคให้เลือกเช่นเคย ส่วน 2 ประตูคูเป้ได้ถูกเปลี่ยนชื่อเป็น 2 ซีรีส์ ในประเทศไทย รุ่นนี้เปิดตัวในงาน Motor Expo 2013 โดยได้ทำตลาดดังนี้


title: บีเอ็มดับเบิลยู 1 ซีรีส์

text: พ.ศ. 2556พ.ศ. 2557พ.ศ. 2558พ.ศ. 2559พ.ศ. 2560พ.ศ. 2561


title: เฉิน ย่าหลาน

text: เฉิน ย่าหลาน () เป็นนักแสดงชาวจีน มีชื่อเสียงโด่งดังจากบท ยายเจ้าที่หนิงจื่อ ในซีรีส์เรื่อง อิทธิฤทธิ์ภูมิเทวดา


title: โมแยง

text: โมแยง เอบี () เป็นบริษัทสัญชาติสวีเดนที่มีการพัฒนาและจัดจำหน่ายวิดีโอเกม ซึ่งก่อตั้งขึ้นในเดือนพฤษภาคม ค.ศ. 2009 ภายใต้ชื่อ โมแยง สเปซิฟิเคชันส์ (Mojang Specifications) โดยโปรแกรมเมอร์เกมที่ชื่อว่า มาร์คัส แพร์สสัน ซึ่งเขาเป็นที่รู้จักกันดีในการสร้างเกมอินดี้แซนบ็อกซ์ที่โด่งดัง นั่นก็คือเกม"ไมน์คราฟต์" บริษัทโมแยงตั้งอยู่ในสต็อกโฮล์ม, ประเทศสวีเดนและต่อมาในเดือนพฤศจิกายน ค.ศ. 2014 ไมโครซอฟท์ก็ได้ซื้อกิจการของโมแยงไปเป็นมูลค่า 2.5 พันล้านดอลลาร์สหรัฐ


title: โมแยง

text: Mojang began its tradition of developing smaller projects for the Humble Bundle Mojam with a shoot 'em up strategy game with steampunk and Ancient Egypt themes called "คาตาคอมบ์สแนช". 81,575 bundles were sold, raising US$458,248.99, of which all proceeds were given to four charities and non-profit organizations, including , Child's Play, Electronic Frontier Foundation, and American Red Cross. Both the genre and theme were picked by a survey on Mojang's website (combination of the highest and lowest voted of each). The following year, three mini-games were simultaneously developed for the Humble Bundle Mojam 2.


title: อินเตอร์สเตต 85

text: อินเตอร์สเตต 85 () เป็นทางหลวงอินเตอร์สเตตสายหลักทางตะวันออกเฉียงใต้ของสหรัฐ มีปลายทางทิศใต้ที่ทางแยกต่างระดับกับอินเตอร์สเตต 65 ในมอนต์กอเมอรี รัฐแอละแบมา มีปลายทางทิศเหนือที่ทางแยกต่างระดับกับอินเตอร์สเตต 95 ในปีเตอร์สเบิร์ก รัฐเวอร์จิเนีย ใกล้กับริชมอนด์ หมายเลขของอินเตอร์สเตตสายนี้บ่งบอกว่าอยู่ในแนวเหนือ–ใต้ แต่จริง ๆ แล้วมีทิศทางในแนวตะวันออกเฉียงเหนือ–ตะวันตกเฉียงใต้ ขณะที่อินเตอร์สเตตส่วนใหญ่ที่ลงท้ายด้วย "5" นั้นเป็นเส้นทางหลักของประเทศ แต่อินเตอร์สเตต 85 เป็นเส้นทางหลักในภูมิภาค 5 รัฐตะวันออกเฉียงใต้ เขตเมืองใหญ่ที่อินเตอร์สเตต 85 ผ่าน ได้แก่ เขตเกรเทอร์ริชมอนด์ ในรัฐเวอร์จิเนีย; เขตรีเสิร์ชไทรแองเกิล (Research Triangle), เขตพีดมอนต์ไทรแอด (Piedmont Triad), และเขตปริมณฑลชาร์ลอตต์ (Charlotte metropolitan area) ในรัฐนอร์ทแคโรไลนา; เขตอัปสเตตเซาท์แคโรไลนา (Upstate South Carolina), เขตปริมณฑลแอตแลนตา (Atlanta metropolitan area) ในรัฐจอร์เจีย; และเขตปริมณฑลมอนต์กอเมอรี (Montgomery metropolitan area) ในรัฐแอละแบมา


title: อุนแทร์เมนเชน

text: อุนแทร์เมนเชน(, "ต่ำกว่ามนุษย์", "sub-man", "subhuman"; พหูพจน์: "Untermenschen")เป็นคำศัพท์ที่กลายเป็นที่น่าอับอายเมื่อพวกนาซีได้ใช้คำนี้เพื่อการอธิบายถึงพวกที่ไม่ใช่ชาวอารยัน "คนที่ต่ำต้อย" มักจะถูกเรียก "ฝูงคนจากตะวันออก" นั่นคือชาวยิว ชาวโรมานี และชนชาวสลาฟ-ส่วนใหญ่เป็นชาวโปล ชาวเซิร์บ และต่อมาก็เป็นชาวรัสเซีย คำศัพท์นี้ยังได้ถูกใช้กับคนผิวดำเป็นส่วนใหญ่และบุคคลที่มีผิวสี(Person of color) ด้วยข้อยกเว้นบางประการ ชาวยิวนั้นจะต้องถูกกำจัดเสียในฮอโลคอสต์ พร้อมกับชาวโรมานี และคนบกพร่องทางร่างกายและทางสติปัญญา ตามที่แผนเจเนรัลพลันโอสท์ ชาวสลาฟในยุโรปกลาง-ตะวันออกจะถูกลดลงด้วยการสังหารหมู่ในฮอโลคอสต์ ส่วนใหญ่จะถูกเนรเทศไปยังเอเชียและถูกใช้เป็นแรงงานทาสในไรช์ แนวคิดนี้เป็นส่วนสำคัญของนโยบายทางเชื้อชาติของนาซี


title: แอนดรูว์ ฮันนาห์

text: แอนดรูว์ ฮันนาห์ (; 17 กันยายน 1864 — 29 พฤษภาคม 1940) อดีตนักฟุตบอลชาวสกอตแลนด์เล่นในตำแหน่ง แบ็กขวา ผู้พลาดการลงเล่นเพียง 2 เกมให้กับทอฟฟี่สีน้ำเงิน เอฟเวอร์ตัน ในฟุตบอลลีกฤดูกาล 1890—91 ซึ่งเป็นฤดูกาลที่พวกเขาคว้าแชมป์ลีกเป็นสมัยแรกและเป็นกัปตันทีมคนแรกของ ลิเวอร์พูล


title: เขตตงบุกตู

text: เขตทิมบักตู () เป็นเขตบริหารที่ใหญ่ที่สุดของประเทศมาลี และเป็นเขตที่กินพื้นที่ทะเลทรายสะฮารามากที่สุด โดยเป็นที่ตั้งของเมืองหลวงซึ่งเป็นเมืองโบราณอันมีชื่อเสียง ทิมบักตู หรือ ตงบุกตู ในภาษาฝรั่งเศส ที่ชาวยุโรปมองว่าเป็นเมืองที่ลึกลับและเข้าถึงได้ยาก


title: พรรคฟื้นฟูชาติไทย

text: พรรคฟื้นฟูชาติไทยเป็นพรรคการเมืองที่จดทะเบียนจัดตั้งตามพระราชบัญญัติพรรคการเมือง พ.ศ. 2517 โดยมีพันเอก (พิเศษ) สวัสดิ์ ศิริโพธิ์ เป็นหัวหน้าพรรค นายองอาจ หงษ์ภักดี เป็นเลขาธิการพรรค


title: พรรคฟื้นฟูชาติไทย

text: ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เมื่อวันที่ 26 มกราคม พ.ศ. 2518 พรรคฟื้นฟูชาติไทยส่งผู้สมัครลงแข่งขันรับเลือกตั้งในเขตต่าง ๆ ทั่วประเทศรวมทั้งสิ้น 97 คน โดยมีผู้สมัครของพรรคได้รับเลือกตั้งทั้งสิ้น 3 คน คือ ถวิล พวงสำลี (นครปฐม) ร้อยเอก เต็มศักดิ์ ช่างหล่อ และ พันจ่าเอก ชูศักดิ์ ทาระคำ (นครราชสีมา)


title: พรรคฟื้นฟูชาติไทย

text: คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว


title: พรรคชาวนา

text: พรรคชาวนา เป็นพรรคการเมืองที่จดทะเบียนจัดตั้งตามพระราชบัญญัติพรรคการเมือง พ.ศ. 2498 โดยได้ยื่นจดทะเบียนต่อปลัดกระทรวงมหาดไทยในฐานะนายทะเบียนพรรคการเมือง เมื่อวันที่ 4 พฤศจิกายน พ.ศ. 2498ทะเบียนเลขที่ 6/2498 โดยมีหัวหน้าพรรคคือ นายเสรี อิศรางกูร ณ อยุธยา เลขาธิการพรรคคือ นายเกษม เฮงสวัสดิ์ ในการเลือกตั้งสมาชิกสภาผู้แทนราษฎรประเภท 1 เมื่อวันที่ 26 กุมภาพันธ์ พ.ศ. 2500 พรรคชาวนาส่งผู้สมัครของพรรคลงแข่งขันรับเลือกตั้ง แต่ผู้สมัครของพรรคไม่ได้รับเลือกตั้งแม้แต่คนเดียว พรรคชาวนา รวมถึงพรรคการเมืองทั้งหมดที่จดทะเบียนจัดตั้งตามพระราชบัญญัติพรรคการเมือง พ.ศ. 2498 ต้องยุติบทบาทลงโดยสิ้นเชิง เมื่อเกิดการปฏิวัตินำโดยจอมพลสฤษดิ์ ธนะรัชต์ เมื่อวันที่ 20 ตุลาคม พ.ศ. 2501


title: CYP3A5

text: ไซโทโครม P450 3A5 (; ชื่อย่อ: CYP3A5; ) เป็นเอนไซม์ชนิดหนึ่งในกลุ่มออกซิไดซิงเอนไซม์ตระกูลไซโตโครม P450 ที่มีความสำคัญยิ่งต่อร่างกายมนุษย์ โดยโปรตีน CYP3A5 ในมนุษย์จะถูกเข้ารหัสโดยยีน "CYP3A5" ซึ่งยีนนี้เป็นส่วนหนึ่งของกลุ่มยีน cytochrome P บน โครโมโซมคู่ที่ 7 โลคัส 7q22.1 CYP3A5 เป็นเอนไซม์ที่พบได้ในเนื้อเยืื่อหลายชนิดในร่างกาย ส่วนมากมักอยู่ที่เนื้อเยื่อของเซลล์ตับ ต่อมลูกหมาก ทางเดินอาหาร ไต ต่อมหมวกไต อย่างไรก็ตาม CYP3A5 ที่อยู่ในเนื้อเยื่ออื่นที่นอกเหนือจากเซลล์ตับจะสามารถแสดงออกได้โดดเด่นมากกว่า


title: CYP3A5

text: หน้าที่หลักของ CYP3A5 คือ การเมแทบอไลซ์ยาและสารประกอบไขมันต่างๆ ในร่างกาย เช่น เทสโทสเทอโรน โปรเจสเตอโรน และแอนโดรสตีนีไดโอน อย่างไรก็ตาม การทำงานของ CYP3A5 นั้นมีความแตกต่างกันไปในแต่ละกลุ่มชาติพันธุ์ โดยชาติพันธ์ุที่มีอัลลีลของ CYP3A5 เป็น CYP3A5*1 จะมีการทำงานของเอนไซม์ที่เป็นปกติ แต่ในบางกลุ่มชาติพันธ์ุที่มีอัลลีลเป็น CYP3A5*3 อย่างประชากรในแถบยุโรป เอเชียตะวันตก และเอเชียกลาง จะมีการทำงานของเอนไซม์นี้ลดลง และในบางกลุ่มประชากรอาจเกิดการกลายพันธุ์จากอัลลีล CYP3A5*1 มาเป็น CYP3A5*3 ได้


title: CYP3A5

text: "CYP3A5" เป็นเอนไซม์ในมหาสกุลไซโทโครม P450 ส่วนใหญ่จะพบเอนไซม์นี้ได้บริเวณเนื้อเยื่อตับและต่อมลูกหมาก นอกจากนี้ยังพบการแสดงออกของเอนไซม์นี้ในเซลล์เยื่อบุผนังลำไส้เล็กและลำไส้ใหญ่ และพบปริมาณเล็กน้อยในท่อน้ำดี ไต ต่อมหมวกไตส่วนนอก, เซลล์เยื่อบุผนังกระเพาะอาหารที่เกิดจากการเจริญเติบโตผิดที่ของเซลล์ในลำไส้แทนที่เซลล์ของกระเพาะอาหาร (intestinal metaplasia) ถุงน้ำดี ท่อ intercalated duct ของตับอ่อน ชีฟเซลล์ของต่อมพาราไทรอยด์ และคอร์ปัสลูเทียมของรังไข่ (ในระดับโปรตีน)


title: CYP3A5

text: โปรตีนในไซโทโครม P450 นั้นจัดเป็นโปรตีนที่เป็นมอนอออกซีจีเนสซึ่งจะเร่งการเกิดปฏิกิริยาต่างๆของร่างกายได้อย่างหลากหลาย ซึ่งรวมไปถึง การเกิดเมแทบอลิซึมของยา การสังเคราะห์คอเลสเตอรอล สเตอรอยด์ และไขมันชนิดอื่นๆ โดยโปรตีนเหล่านี้จะอยู่ในร่างแหเอนโดพลาซึมของเซลล์เนื่อเยื่อแล้วถูกระตุ้นด้วยกลูโคคอร์ติคอยด์หรือยาบางชนิด นอกจากเอนไซม์นี้จะทำหน้าที่เมแทบอลิซึมยา เช่น ไนเฟดิปีน และไซโคลสปอรินแล้ว ยังทำหน้าที่ในการเมแทบอไลซ์ฮอร์โมนเพศอย่าง เทสโทสเทอโรน โปรเจสเตอโรน และแอนโดรสตีนีไดโอนอีกด้วย ทั้งนี้ นอกจากยีน CYP3A5 ซึ่งเป็นยีนในกลุ่มยีนไซโทโครม P450 บนโครโมโซม 7q21.1. แล้ว ยังมียีนเทียมชื่อว่า "CYP3A5P1" ในกลุ่มยีนดังกล่าว ซึ่งยีนเทียมชนิดนี้มีความคล้ายคลึงกันกับยีน CYP3A5 เป็นอย่างมาก ซึ่งความคล้ายคลึงกันของทั้งสองยีนนี้ก่อให้เกิดความยากลำบากในการระบุลำดับโคลนบางลำดับว่าเป็นตัวแทนของยีน CYP3A5 หรือยีนเทียม CYP3A5P1


title: CYP3A5

text: CYP3A4/3A5 ถือเป็นหนึ่งในกลุ่มเอนไซม์ฮีมไทโอเลท มอนอออกซีจีเนส โดยในไมโครโซมของเนื้อเยื่อตับ เอนไซม์เหล่านี้จะกระตุ้นขั้นตอนการขนส่งอิเล็กตรอนชนิดพึ่งพา NADPH (NADPH-dependent electron transport) อีกทั้งยังทำหน้าที่ออกซิไดซ์สารต่างๆในร่างกายหลายชนิด โดยไม่จำเพาะกับสารประกอบกลุ่มใดกลุ่มหนึ่ง ซึ่งรวมถึงสเตอรอยด์ กรดไขมัน และสารซีโนไบโอติค การวิเคราะห์ไมโครโซมของเนื้อเยื่อตับด้วยวิธีอิมมูโนบล็อทพบว่า CYP3A5 นั้นจะแสดงผลเป็นโปรตีน 52.5-kD ส่วน CYP3A4 นั้นเป็นโปรตีน 52.0-kD โปรตีนในตระกูลย่อย CYP3A ของมนุษย์ ซึ่งรวมถึง CYP3A4 CYP3A5 CYP3A7 และ CYP3A43 ถือได้ว่าเป็นหนึ่งในสารในระบบการเปลี่ยนแปลงยา (biotransformation system) เพื่อกำจัดยาออกจากร่างกายที่มีความเป็นสารอเนกประสงค์มากที่สุด โดยร้อยละ 37 ของยา 200 ลำดับแรกที่มีสั่งจ่ายมากที่สุดในสหรัฐอเมริกาล้วนถูกเมแทบอไลซ์ด้วยเอนไซม์ในตระกูลย่อยนี้


title: CYP3A5

text: ทั้งนี้ เมื่อคิดคำนวณรวมปริมาณ CYP3A4 และ CYP3A5 เข้าด้วยกันจะพบว่ามีปริมาณมากถึงร้อยละ 30 ของเอนไซม์ทั้งหมดในมหาสกุลไซโทโครม P450 และยาที่ใช้ในการป้องกันและบำบัดรักษาโรคในปัจจุบันกว่าร้อยละ 50 นั้นที่เป็นสารซับเสตรตของไซโทโครม P450ล้วนแล้วแต่ต้องถูกเมแทบอไลซ์ด้วยปฏิกิริยาออกซิเดชันของเอนไซม์ในสกุลย่อย CYP3A โดยทั้ง CYP3A4 และ CYP3A5 นั้นสามารถทำงานได้ทั้งในเนื้อเยื่อตับและทางเดินอาหาร แต่ CYP3A5 จะทำงานได้โดดเด่นกว่าในเนื้อเยื่ออื่นที่ไม่ใช่เนื้อเยื่อตับ


title: CYP3A5

text: ยีน CYP3A5 มีรูปแบบการทำงานหลายรูปแบบ ซึ่งขึ้นอยู่กับเชื้อชาติของแต่บุคคล โดยอัลลีล CYP3A5*1 นั้นจะมีความสัมพันธ์กับการเกิดเมแทบอลิซึมของยาแบบปกติทั่วไป ซึ่งพบได้ค่อนข้างมากในชนพื้นเมืองในประเทศแถบแอฟริกาตอนใต้ทะเลทรายซาฮารา (Sub-Saharan Africa) ถึงแม้ว่าจะพบการกลายพันธุ์ของอัลลีลดังกล่าวในประชากรกลุ่มนี้ได้บ้าง แต่ก็มีความถี่น้อยกว่าในประชากรกลุ่มอื่น ส่วนอัลลีลอีกชนิดหนึ่ง คือ CYP3A5*3 ซึ่งเป็นอัลลีลที่ทำให้การเมแทบอซึมยาที่เป็นซับสเตรตของ CYP3A5 เกิดขึ้นได้น้อยกว่าปกติ ซึ่งเกือบจะเป็นอัลลีลคงสภาพ (fixation) ของชาวยุโรป และในทำนองเดียวกัน ในกลุ่มประชากรเอเชียตะวันตก และเอเชียกลางก็สามารถพบอัลลีลนี้ได้ในความถี่ที่ค่อนข้างสูง รวมไปถึงในกลุ่มประชากรที่ใช้ภาษาตระกูลแอโฟรเอชีแอติก (Hamitic-Semitic) ในแอฟริกาเหนือและจะงอยแอฟริกา นอกจากนี้ยังพบการกลายพันธุ์ของยีน CYP3A5*1 มาเป็น CYP3A5*3 ในระดับความถี่ปานกลางค่อนข้างสูงในกลุ่มประชากรแถบเอเชียใต้ เอเชียตะวันออกเฉียงใต้ และเอเชียตะวันออก และในระดับความถี่ต่ำในกลุ่มประชากรแถบประเทศแอฟริกาที่อยู่ใต้เส้นศูนย์สูตร (Sub-Equatorial Africa)


title: CYP3A5

text: การกระจายของอัลลีล CYP3A5 ในกลุ่มประชากรทั่วโลก ดังแสดงในตารางต่อไปนี้:


title: เทศบาลตำบลนาป่า

text: เทศบาลตำบลนาป่า ตั้งอยู่ในเขตตำบลนาป่า อำเภอเมืองชลบุรี จังหวัดชลบุรี ห่างจากตัวเมืองชลบุรีประมาณ 6 กิโลเมตร


title: เทศบาลตำบลนาป่า

text: เทศบาลตำบลนาป่า เป็นองค์กรปกครองส่วนท้องถิ่น ถูกจัดตั้งขึ้นเมื่อวันที่ 2 มีนาคม พ.ศ.2538 ในนาม องค์การบริหารส่วนตำบลนาป่า จากนั้นได้รับการยกฐานะเป็นเทศบาลตำบลนาป่า เมื่อวันที่ 24 สิงหาคม พ.ศ. 2550


title: เทศบาลตำบลนาป่า

text: ปัจจุบันสำนักงานเทศบาลตำบลนาป่า ตั้งอยู่เลขที่ 99 หมู่ที่ 11 ถนนศุขประยูร ตำบลนาป่า อำเภอเมืองชลบุรี จังหวัดชลบุรี 20000 พื้นที่ตำบลนาป่าเดิมเป็นป่าทึบ มีสัตว์ป่าชุกชุม จนนายพรานคนหนึ่งชื่อ "พรานช่วง" ได้เข้ามาถางป่าแห่งนี้เพื่อทำนา ต่อมาได้มีผู้อพยพเข้ามาในพื้นที่เพิ่มขึ้น จนพื้นที่ป่าเป็นพื้นที่นาโล่งแจ้ง จึงเป็นที่มาของชื่อ "นาป่า"


title: เทศบาลตำบลนาป่า

text: นาป่าเมืองน่าอยู่ บริหารงานโปร่งใส ใส่ใจสิ่งแวดล้อม เพียบพร้อมสาธารณูปการ ก้าวนำด้านเศรษฐกิจ ประชาชนมีคุณภาพชีวิตที่ดี


title: เทศบาลตำบลนาป่า

text: ภูมิประเทศในเขตเทศบาลตำบลนาป่ามีลักษณะเป็นที่ราบ ดินเป็นดินทราย ระดับใต้ผิวดินมีความลึกเฉลี่ยประมาณ 2 เมตรเป็นดินดานและหินดาน มีภูเขาเตี้ย ๆ อยู่ทางทิศตะวันตกเฉียงเหนือของพื้นที่


title: เทศบาลตำบลนาป่า

text: เทศบาลตำบลนาป่ามีพื้นที่ทั้งหมด 18.30 ตารางกิโลเมตร (11,437 ไร่) มีอาณาเขตติดต่อกับพื้นที่ข้างเคียงดังนี้ปัจจุบันเทศบาลตำบลนาป่ามีพื้นที่ครอบคลุมทั้งสิ้น 1 ตำบล 12 หมู่บ้าน ดังนี้เทศบาลตำบลนาป่า แบ่งเขตการปกครองออกเป็นชุมชนจำนวน 16 ชุมชน ดังนี้จากข้อมูลของกรมการปกครอง ประชากรในปลายปี พ.ศ.2560 มีจำนวนทั้งสิ้น 38,548 คน แบ่งเป็นชาย 19,027 คน และเป็นหญิง 19,521 คน มีจำนวนบ้านทั้งหมด 23,840 หลัง มีความหนาแน่นของประชากรเฉลี่ย 2,106 คนต่อตารางกิโลเมตร สามารถแยกออกเป็นพื้นที่ได้ดังนี้


title: เทศบาลตำบลนาป่า

text: พื้นที่ีเทศบาลตำบลนาป่า เป็นพื้นที่ที่มีเขตติดต่อกับนิคมอุตสาหกรรมอมตะนคร ส่งผลให้มีประชากรแฝงจากต่างท้องที่มาเช่าอาศัยอยู่เป็นจำนวนมาก โดยมีบ้านในเขตเทศบาลจำนวนมากที่เป็นบ้านว่าง (ไม่มีรายชื่อผู้อาศัยในบ้าน) ซึ่งเป็นบ้านที่สร้างขึ้นเพื่อให้ประชากรแฝงเหล่านี้เช่าพักอาศัย ทั้งในรูปแบบของห้องแถว คอนโดมิเนียม หมู่บ้านจัดสรร และอาคารพาณิชย์ อีกทั้งยังมีบ้านที่ไม่มีเลขที่ที่ได้สร้างหรือต่อเติมอาคารจากเดิมและแบ่งให้เช่าอีกด้วย ส่งผลให้ประชากรในเขตเทศบาลตำบลนาป่านั้นมีประชากรแฝงไม่ต่ำกว่า 5,000 คน


title: เทศบาลตำบลนาป่า

text: เดิมพื้นที่ในเขตเทศบาลตำบลนาป่ามีลักษณะเป็นไร่นา แต่ปัจจุบันพื้นที่มีการเปลี่ยนแปลงไปเป็นพื้นที่อุตสาหกรรม พาณิชยการและที่อยู่อาศัย ส่งผลให้การประกอบอาชีพของประชากรเปลี่ยนแปลงไป โดยอาชีพหลักของประชากรในเขตเทศบาลมีดังนี้ในเขตเทศบาลตำบลนาป่า มีธนาคารจำนวน 1 แห่ง ดังนี้มีสถานศึกษาจำนวน 4 แห่ง ดังนี้


title: เทศบาลตำบลนาป่า

text:
สังกัดเทศบาลตำบลนาป่าสังกัดสำนักงานเขตพื้นที่ประถมศึกษา ชลบุรี เขต 1
ประชากรในพื้นที่เทศบาลตำบลดอนหัวฬ่อ มีการใช้บริการจากหน่วยงานสาธารณสุขจากภาครัฐ ดังนี้


title: เทศบาลตำบลนาป่า

text: หน่วยบริการปฐมภูมิหน่วยบริการทุติยภูมิประชากรในเขตเทศบาล ส่วนใหญ่นับถือศาสนาพุทธ มีศาสนสถานในเขตเทศบาลดังนี้


title: เทศบาลตำบลนาป่า

text:
วัดในพระพุทธศาสนา จำนวน 3 วัดสำนักชี จำนวน 1 แห่งศาลเจ้า จำนวน 2 แห่งถนนสายหลักถนนสายรองรถโดยสารประจำทาง
ไฟฟ้า ประชาชนในพื้นที่เทศบาลตำบลดอนหัวฬ่อ ใช้ไฟฟ้าจากการไฟฟ้าส่วนภูมิภาคจังหวัดชลบุรี โดยมีไฟฟ้าใช้ร้อยละ 100


title: เทศบาลตำบลนาป่า

text: ประปา ประชาชนในพื้นที่เทศบาลตำบลดอนหัวฬ่อ ใช้น้ำประปาจากการประปาส่วนภูมิภาค สาขาชลบุรี (ชั้นพิเศษ) แต่ยังไม่ครอบคลุมทุกพื้นที่ ในบางหมู่บ้านยังใช้ระบบประปาหมู่บ้านและแหล่งน้ำธรรมชาติอยู่


title: การเปลี่ยนผ่านจากสุยสู่ถัง

text: การเปลี่ยนผ่านจากสุยสู่ถัง () หรือ การพิชิตสุยของถัง ยุคเปลี่ยนผ่านระหว่างช่วงสุดท้ายของ ราชวงศ์สุย ถึงช่วงเริ่มต้นของ ราชวงศ์ถัง


title: หยัน ลี่เปิ่น

text: หยันลี่เปิ่น (, 601 — 14 พฤศจิกายน 673) จิตรกรชาวจีนและขุนนางในช่วงต้น ราชวงศ์ถัง ผู้มีผลงานเด่นในการวาดภาพของจักรพรรดิตั้งแต่ ราชวงศ์ฮั่น ถึง ราชวงศ์สุย


title: เคมบริดจ์แอนะลิติกา

text: เคมบริดจ์แอนะลิติกา (, ย่อ: CA) เป็นบริษัทที่ปรึกษาการเมืองบริติชซึ่งใช้การทำเหมืองข้อมูล การเป็นนายหน้าข้อมูล (data brokerage) และการวิเคราะห์ข้อมูลร่วมกับการสื่อสารยุทธศาสตร์สำหรับกระบวนการเลือกตั้ง บริษัทฯ ก่อตั้งเป็นสาขาหนึ่งของเอสซีแอลกรุ๊ป (SCL Group) ครอบครัวของรอเบิร์ต เมอร์เซอร์ (Robert Mercer) ผู้จัดการกองทุนบริหารความเสี่ยงชาวอเมริกันผู้สนับสนุนอุดมการณ์อนุรักษนิยมทางการเมืองหลายอุดมการณ์ เป็นเจ้าของบริษัทฯ บางส่วน ปัจจุบันบริษัทฯ มีสำนักงานในกรุงลอนดอน นครนิวยอร์ก และวอชิงตัน ดี.ซี.


title: เคมบริดจ์แอนะลิติกา

text: ซีอีโอ อเล็กซานเดอร์ นิกซ์ (Alexander Nix) กล่าวว่า CA เกี่ยวข้องในการแข่งขันทางการเมืองในสหรัฐ 44 ครั้งในปี 2557; ในปี 2558 บริษัทฯ ให้บริการวิเคราะห์ข้อมูลแก่การรณรงค์ประธานาธิบดีของเท็ด ครูซ ในปี 2559 CA ทำงานให้กับการรณรงค์ประธานาธิบดีของดอนัลด์ ทรัมป์ ตลอดจนการรณรงค์ลีฟ.อียูให้การถอนตัวจากสหภาพยุโรปของสหราชอาณาจักร บทบาทของ CA ในการรณรงค์เหล่านี้เป็นข้อโต้เถียงและเป็นหัวข้อการสืบสวนทางอาญาที่กำลังดำเนินอยู่ในสหรัฐและสหราชอาณาจักร นักรัฐศาสตร์ตั้งคำถามถึงข้ออ้างของ CA เกี่ยวกับประสิทธิภาพของวิธีการการกำหนดเป้าหมายผู้ออกเสียงเลือกตั้งของบริษัทฯ


title: เคมบริดจ์แอนะลิติกา

text: ในเดือนมีนาคม 2561 สื่อหลายสำนักเผยแพร่ข่าววัตรปฏิบัติธุรกิจของเคมบริดจ์แอนะลิติกา "เดอะนิวยอร์กไทมส์" และ "ดิออฟเซิร์ฟเวอร์" รายงานเรื่องการละเมิดข้อมูลของเฟซบุ๊กและเคมบริดจ์แอนะลิติกา ซึ่งถูกนักวิจัยภายนอกใช้สารสนเทศส่วนบุคคลที่ได้มาจากผู้ใช้เฟซบุ๊กจากบริษัทฯ เพื่อความมุ่งหมายทางการเมือง โดยอ้างว่าเก็บรวบรวมสารสนเทศดังกล่าวเพื่อความมุ่งหมายทางวิชาการ ไม่นานจากนั้น ข่าวช่อง 4 แพร่สัญญาณการสอบสวนนอกไม่เปิดเผยแสดงภาพนิกซ์โอ้อวดเกี่ยวกับการใช้โสเภณี ปฏิบัติการล่อสินบน และฮันนีเทรพ (honey trap) เพื่อทำให้นักการเมืองที่เป็นเป้าหมายของการวิจัยของฝ่ายตรงข้าม (opposition research) เสียชื่อเสียง และกล่าวว่าบริษัทฯ "ดำเนินการรณรงค์ดิจิทัลทั้งหมดของ (ดอนัลด์ ทรัมป์)" กรรมการสารสนเทศสหราชอาณาจักรสนองต่อรายงานของสื่อโดยออกหมายค้นเซิร์ฟเวอร์ของบริษัทฯ เฟซบุ๊กแบนเคมบริดจ์แอนะลิติกามิให้โฆษณาบนแพลตฟอร์ม โดยกล่าวว่าเฟซบุ๊กถูกหลอก วันที่ 23 มีนาคม 2561 ศาลสูงบริติชอนุมัติหมายค้นของสำนักงานกรรมาธิการสารสนเทศเพื่อค้คนสำนักงานกรุงลอนดอนของเคมบริดจ์แอนะลิติกา


title: เคมบริดจ์แอนะลิติกา

text: ข้อมูลเกี่ยวกับผู้ใช้เฟซบุ๊ก 50 ล้านคนได้มาจากผู้ใช้เฟซบุ๊ก 270,000 คนที่แบ่งปันข้อมูลโดยใช้แอพ "ดิสอีสยัวร์ดิจิทัลไลฟ์" (thisisyourdigitallife) โดยอนุญาตให้แอพภายนอกนี้เข้าถึงข้อมูลของพวกเขาได้ย้อนไปในปี 2558 เหตุนี้ยังให้สารสนเทศเกี่ยวกับเครือข่ายเพื่อนกับบุคคลเหล่านั้นแก่แอพ ผู้พัฒนาแอพละเมิดเงื่อนไขการใช้งานของเฟซบุ๊กโดยมอบข้อมูลแก่เคมบริดจ์แอนะลิติกา


title: คนตัดคน 3

text: คนตัดคน 3 (, ) ภาพยนตร์ฮ่องกงแนว นักพนัน-ตลกที่ออกฉายเมื่อ ค.ศ. 1991 ภาคต่อของภาพยนตร์ปี ค.ศ. 1990 คนตัดคน 2 เขียนและกำกับโดย หว่อง จิง และนำแสดงโดย โจวซิงฉือ ซึ่งภาพยนตร์เรื่องนี้ไม่มีส่วนเกี่ยวข้องกับ คนตัดเซียน ที่นำแสดงโดย โจวเหวินฟะ แม้แต่นิดเดียวนอกจากนี้ในภาพยนตร์เรื่องนี้ยังได้นำ หลี่ เหลียงเหว่ย ซึ่งเคยรับบท ติงลี่ มาแล้วในละครโทรทัศน์เรื่อง เจ้าพ่อเซี่ยงไฮ้ กลับมารับบทนี้อีกครั้ง


title: ฟุตบอลลีก ฤดูกาล 1890-91

text: ฟุตบอลลีก ฤดูกาล 1890—91 () การแข่งขันฟุตบอลลีกฤดูกาลที่ 3 ตั้งแต่เริ่มต้นแข่งขันใน ค.ศ. 1888 ซึ่ง 2 ฤดูกาลแรกทีมที่สามารถคว้าแชมป์ได้คือ เพรสตันนอร์ทเอนด์ แต่ในฤดูกาลนี้เพรสตันได้แค่ตำแหน่งรองแชมป์แพ้ทีม เอฟเวอร์ตัน ซึ่งสามารถคว้าแชมป์ลีกได้เป็นสมัยแรกเพียงแค่ 2 คะแนน


title: ที่ปรึกษาความมั่นคงแห่งชาติ (สหรัฐ)

text: ผู้ช่วยประธานาธิบดีฝ่ายกิจการความมั่นคงแห่งชาติ (, ย่อ APNSA) หรือ ที่ปรึกษาความมั่นคงแห่งชาติ (, ย่อ NSA) ซึ่งทำหน้าที่เป็นหัวหน้าที่ปรึกษาของประธานาธิบดีสหรัฐฯในเรื่องความมั่นคงแห่งชาติ ที่ปรึกษาความมั่นคงแห่งชาติได้รับการแต่งตั้งจากประธานาธิบดีและไม่จำเป็นต้องได้รับการยืนยันจากวุฒิสภา แต่การแต่งตั้งนายพลสามหรือสี่ดาวให้ดำรงตำแหน่งต้องมีลงมติจากวุฒิสภาสหรัฐฯ


title: ที่ปรึกษาความมั่นคงแห่งชาติ (สหรัฐ)

text: ที่ปรึกษาความมั่นคงแห่งชาติ มีส่วนร่วมในการประชุมของสภาความมั่นคงแห่งชาติสหรัฐ (NSC) และมักจะเป็นประธานการประชุมของคณะกรรมการหลักของสภาความมั่นคงแห่งชาติร่วมกับ รัฐมนตรีว่าการกระทรวงการต่างประเทศสหรัฐ และ รัฐมนตรีว่าการกระทรวงกลาโหมสหรัฐ (การประชุมที่ประธานาธิบดีสหรัฐไม่ได้เข้าร่วม) ที่ปรึกษาด้านความมั่นคงแห่งชาติได้รับการสนับสนุนจากเจ้าหน้าที่ของสภาความมั่นคงแห่งชาติ ซึ่งเป็นผู้จัดทำรายงานการวิจัยและการบรรยายให้กับที่ปรึกษาความมั่นคงแห่งชาติเพื่อทบทวนและนำเสนอต่อสภาความมั่นคงแห่งชาติหรือต่อประธานาธิบดีโดยตรง


title: ที่ปรึกษาความมั่นคงแห่งชาติ (สหรัฐ)

text: อิทธิพลและบทบาทของที่ปรึกษาความมั่นคงแห่งชาติ แตกต่างกันไปตั้งแต่การบริหารงานจนถึงคุณสมบัติของบุคคลที่ได้รับการแต่งตั้งให้ดำรงตำแหน่ง แต่ยังอยู่ในรูปแบบและปรัชญาการบริหารของประธานาธิบดีที่ดำรงตำแหน่งอยู่ด้วย ที่ปรึกษาด้านความมั่นคงแห่งชาติทำหน้าที่เป็นนายหน้าที่ซื่อสัตย์ในการเลือกนโยบายสำหรับประธานาธิบดีในด้านของความมั่นคงของชาติ แทนที่จะเป็นผู้สนับสนุนนโยบายของตนเอง


title: ที่ปรึกษาความมั่นคงแห่งชาติ (สหรัฐ)

text: อย่างไรก็ตาม ที่ปรึกษาความมั่นคงแห่งชาติเป็นตำแหน่งเจ้าหน้าที่ในสำนักบริหารของประธานาธิบดีและไม่มีอำนาจทางสายบังคับบัญชาหรืองบประมาณเหนือกระทรวงการต่างประเทศสหรัฐ หรือกระทรวงกลาโหมสหรัฐ ซึ่งแตกต่างจากตำแหน่งรัฐมนตรีต่างประเทศ และ รัฐมนตรีว่าการกระทรวงกลาโหมซึ่ง วุฒิสภาสหรัฐ ได้ลงมติยินยอมและเห็นชอบให้มีอำนาจตามกฎหมายในหน่วยงานของตน แต่ที่ปรึกษาด้านความมั่นคงแห่งชาติสามารถให้คำแนะนำด้านสถานการณ์รายวัน (เนื่องจากความใกล้ชิดกับประธานาธิบดี) ต่อประธานาธิบดีโดยไม่ขึ้นกับผลประโยชน์ของหน่วยงานใดหรือบุคคลใด


title: ที่ปรึกษาความมั่นคงแห่งชาติ (สหรัฐ)

text: ในยามวิกฤตการณ์ หรือ สถานการณ์ฉุกเฉิน ที่ปรึกษาด้านความมั่นคงแห่งชาติสามารถดำเนินงานได้จากจากห้องสถานการณ์ทำเนียบขาว หรือศูนย์ปฏิบัติการฉุกเฉินของประธานาธิบดี (เมื่อวันที่ 11 กันยายน 2544), ซึ่งได้แก้ไขระเบียบตามคำสั่งประธานาธิบดี หลังจากเผชิญเหตุวิกฤตการณ์ในช่วงล่าสุด


title: ที่ปรึกษาความมั่นคงแห่งชาติ (สหรัฐ)

text: ผู้ดำรงตำแหน่ง จอห์น อาร์ โบลตัน อดีตเอกอัครราชทูตสหรัฐประจำสหประชาชาติ ในสมัยของประธานาธิบดีจอร์จ ดับเบิลยู. บุช ตามการแต่งตั้งของประธานาธิบดี ดอนัลด์ ทรัมป์ สืบต่อจาก พลโท เอช อาร์ แม็คมาสเทอร์


title: ที่ปรึกษาความมั่นคงแห่งชาติ (สหรัฐ)

text: ตั้งแต่วันที่ 09 เมษายน 2561 ซึ่งดำรงตำแหน่งคนที่ 27 และ คนปัจจุบัน


title: ที่ปรึกษาความมั่นคงแห่งชาติ (สหรัฐ)

text: สภาความมั่นคงแห่งชาติ ถูกสร้างขึ้นเมื่อเริ่มต้นสงครามเย็นภายใต้รัฐบัญญัติความมั่นคงแห่งชาติ พ. ศ. 2490 เพื่อประสานงานด้านงานกลาโหม,การต่างประเทศ,นโยบายเศรษฐกิจระหว่างประเทศและหน่วยสืบราชการลับ นี่เป็นส่วนหนึ่งของการปฏิรูปครั้งใหญ่ของกระทรวงกลาโหมสหรัฐและสำนักข่าวกรองกลาง ตัวรัฐบัญญัติไม่ได้สร้างตำแหน่งที่ปรึกษาความมั่นคงแห่งชาติโดยตัวของมันเอง แต่มันก็สร้างตำแหน่งเลขานุการบริหารเพื่อดูแลและรับผิดชอบเจ้าหน้าที่ขึ้นมา ในปี พ. ศ. 2492 สภาความมั่นคงแห่งชาติได้เข้าเป็นส่วนหนึ่งของสำนักงานบริหารของประธานาธิบดี


title: ที่ปรึกษาความมั่นคงแห่งชาติ (สหรัฐ)

text: โรเบิร์ต คัทเลอร์ ดำรงตำแหน่งที่ปรึกษาความมั่นคงแห่งชาติเป็นคนแรกในปี พ. ศ. 2496 ระบบดังกล่าวยังคงไม่เปลี่ยนแปลงไปนับตั้งแต่นั้นมา โดยเฉพาะอย่างยิ่งตั้งแต่ประธานาธิบดี จอห์น เอฟ. เคนเนดี ที่ปรึกษาด้านความมั่นคงแห่งชาติและเจ้าหน้าที่ที่เข้มแข็งแต่มีความสำคัญน้อยลง ความต่อเนื่องเหล่านี้ยังคงมีอยู่แม้จะมีแนวโน้มที่ประธานาธิบดีคนใหม่จะแต่งตั้งที่ปรึกษาความมั่นคงแห่งชาติและเจ้าหน้าที่อาวุโสของสภาความมั่นคงแห่งชาติใหม่ก็ตามที


title: ที่ปรึกษาความมั่นคงแห่งชาติ (สหรัฐ)

text: ที่ปรึกษาด้านความมั่นคงแห่งชาติของประธานาธิบดี ริชาร์ด นิกสัน ,เฮนรี คิสซินเจอร์ ได้ให้ความสำคัญกับบทบาทการควบคุมการไหลเวียนของข้อมูลให้กับประธานาธิบดี และประชุมเขาหลายครั้งต่อวัน คิสซิงเจอร์ยังทำหน้าที่เป็นที่ปรึกษาความมั่นคงแห่งชาติและรัฐมนตรีต่างประเทศสหรัฐ ในเวลาเดียวกันนับจากวันที่ 22 กันยายน พ.ศ. 2516 จนถึงวันที่ 3 พฤศจิกายน 2518


title: ที่ปรึกษาความมั่นคงแห่งชาติ (สหรัฐ)

text: To find leaders or meeting explode Town Trang(i true leaders bed peoples think plan political )(pl)(pl)(pl)


title: เกย์ไอคอน

text: เกย์ไอคอน () คือบุคคลสาธารณะ (อดีตหรือปัจจุบัน) ที่เป็นที่ยอมรับในหมู่เลสเบียน เกย์ ไบเซ็กชวลและคนข้ามเพศ (กลุ่มบุคคลที่มีความหลากหลายทางเพศ หรือ LGBT) เกย์ไอคอนส่วนใหญ่มักมีลักษณะดังนี้ มีเสน่ห์ หรูหรา สามารถฝ่าฝันอุปสรรค มีความเป็นทั้งหญิงและชาย เหล่าไอคอนจะมีรสนิยมทางเพศหรือเพศไหนก็ได้ ถ้าเป็นกลุ่ม LGBT จะสามารถเปิดเผยอัตลักษณ์ทางเพศของตนได้หรือไม่


title: เกย์ไอคอน

text: เกย์ไอคอนคนแรกในประวัติศาสตร์น่าจะเป็นเซบาสเตียนนักบุญมรณสักขีในศาสนาคริสต์ การผสมผสานของรูปร่างที่แข็งแรง ไม่สวมเสื้อ มีลูกศรปัก และท่าทางเจ็บปวดได้สร้างความน่าสนใจให้กับทั้งคนรักรวมเพศและรักต่างเพศมานับศตวรรษและเริ่มลัทธิเกย์ในศตวรรษที่ 19 ผู้สื่อข่าวริชาร์ด เอ เคย์เขียนไว้ว่า "ชายเกย์ในยุคปัจจุบันเห็นเซบาสเตียนว่าเป็นโฆษณาความปรารถนาของโฮโมเซ็กชวลและแม่แบบของของเกย์ที่ทรมานเพราะต้องคอยหลบซ่อนอัตลักษณ์ทางเพศของตน" นักเขียนออสการ์ ไวลด์ ยังเคยใช้ชื่อเซบาสเตียนเมื่อครั้งที่ถูกเนรเทศหลังออกจากคุก ออสการ์นับว่าเป็นผู้ที่เปิดเผยอัตลักษณ์ทางเพศเป็นอย่างมากในศตวรรษที่ 19 และตังเขาเองก็นับได้ว่าเป็นเกย์ไอคอนเช่นกัน


title: เกย์ไอคอน

text: มารี อ็องตัวแน็ต นับได้ว่าเป็นเลสเบี้ยนไอคอน ลือกันว่านางมีความสัมพันธ์กับผู้หญิงออกมาเป็นแบบพับลามกที่จัดทำโดยกลุ่มต่อต้านราชวงศ์ช่วงก่อนการปฏิวัติฝรั่งเศส ในสมัยวิกตอเรียผู้เขียนชีวประวัติที่เชื่อในระบอบเก่าออกมาปฏิเสธข่าวลือเหล่านั้นแต่ในขณะเดียวกันก็อ้างว่าความสัมพันธ์ของมารีและเจ้าหญิงแห่งลอมบาลล์เป็นไปแบบพี่น้อง ในชีวประวัติที่ออกในปี ค.ศ. 1858 กล่าวว่า"เป็นรักที่ยิ่งใหญ่และหายากที่พรหมลิขิตบันดาลให้อยู่ร่วมกันแม้ตายจาก"


title: เกย์ไอคอน

text: นักร้องอังกฤษดัสตี สปริงฟิลด์และโซฟี เอลลิส-เบ็กซ์เตอร์ก็นับว่าเป็นเกย์ไอคอน ทางฝั่งลาตินอเมริกา นักร้องและนักแสดงพอลลีน่า รูบิโอ้กลายเป็นเกย์ไอคอนหลังเธอออกมาสนับสนุนการแต่งงานของคนรักร่วมเพศและกล่าวว่าเธออยากมีเซ็กส์กับมาดอนน่า เกย์ไอคอนอีกคน


title: เกย์ไอคอน

text: จูดี้ การ์แลนด์ เกย์ไอค่อนที่โด่งดัง จากการแสดงของเธอใน "เดอะวิซาร์ดออฟออซ" ที่เธอรับบทเป็นโดโรธี เกล วลีที่ว่า "เขาเป็นเพื่อนของโดโรธีหรือเปล่า"เป็นคำแสลงที่สื่อความหมายว่า"เขาเป็นเกย์รึเปล่า" ในหนังโดโรธีพบกับกลุ่มเพื่อนระหว่างการเดินทางในออซ หุ่นกระป๋อง สิงโตขี้ขลาดและหุ่นไล่กานับว่าเป็น"เพื่อนของโดโรธี"หมายความว่าที่คนแปลกประหลาดและนับว่าเป็รเควีร์ (queer)


title: เกย์ไอคอน

text: นักร้องดังได้แก่เลดีกากาลิลี อัลเลน Lana Del Rey, Marina and The Diamonds, P!nk, Beyoncé, Mariah Carey, Miley Cyrus, Ariana Grande, Kesha, Jennifer Lopez, Sia, Britney Spears, Rihanna, Carly Rae Jepsen, Katy Perry, c]t Nick Jonas


title: เกย์ไอคอน

text: มีนักแสดงหลายคนที่นับว่าเป็นเกย์ไอคอนรวมถึงซูเปอร์โมเดล Tyra Banks, Sarah Michelle Gellar, Kathy Griffin, Jake Gyllenhaal, Channing Tatum, Jessica Lange, Angela Lansbury, Carrie Fisher, Lucy Lawless, Mo'Nique, Maggie Smith, Kate Hudson, และ Sofia Vergara, และอีกหลายคน Meryl Streep ได้กลายเป็นเกย์ไอคอนหลังจากแสดงเป็น Miranda Priestly ในหนัง"The Devil Wears Prada".


title: เกย์ไอคอน

text: มีคนดังหลายคนในกลุ่ม LGBT ที่ออกเผยรสนิยมทางเพศของตนและกลายเป็นเกย์ไอคอนเช่น Lance Bass, Ellen DeGeneres, Neil Patrick Harris, Elton John, Ricky Martin, Wentworth Miller, Rosie O'Donnell, Frank Ocean, RuPaul, George Takei, Ian McKellen, Sarah Paulson และ Hayley Kiyoko.


title: เกย์ไอคอน

text: เดวิด เบคแคม,ทอม เดลีย์ Ben Cohen, Jason Collins, Greg Louganis, Martina Navratilova, Billie Jean King, Caitlyn Jenner, Robbie Rogers, Cristiano Ronaldo, Michael Sam, Brian Boitano และ Gareth Thomas, ล้วนเป็นเกย์ไอค่อนในวงการกีฬา


title: จอห์น อาร์. โบลตัน

text: จอห์น โรเบิร์ต โบลตัน () เกิด 20 พฤศจิกายน 2491 เป็นนักการทูต ทนายความ และที่ปรึกษาความมั่นคงแห่งชาติของสหรัฐอเมริกาคนที่ 27 และคนปัจจุบัน เขาเริ่มดำรงตำแหน่งที่ปรึกษาความมั่นคงแห่งชาติเมื่อวันที่ 09 เมษายน พ.ศ. 2561 มุมมองทางการเมืองของเขาได้รับการอธิบายว่าเป็นชาวอเมริกันชาตินิยม และอนุรักษ์นิยมด้วย โบลตันทำหน้าที่เป็นเอกอัครราชทูตสหรัฐอเมริกาประจำสหประชาชาติตั้งแต่เดือนสิงหาคม 2548 ถึงเดือนธันวาคม 2549 โดยได้รับการแต่งตั้งจากประธานาธิบดี จอร์จ ดับเบิลยู. บุช เขาลาออกในช่วงปลายเดือนธันวาคม 2549 เพราะคาดว่าเขาไม่น่าจะได้รับการยินยอมและเห็นชอบ จากวุฒิสมาชิกจากพรรคเดโมแครตที่เพิ่งได้รับเลือกใหม่


title: จอห์น อาร์. โบลตัน

text: โบลตันเป็นสมาชิกอาวุโสของสถาบันกิจการอเมริกัน (American Enterprise Institute (AEI)) ที่ปรึกษาอาวุโสของ Freedom Capital Investment Management และที่ปรึกษาของบริษัทกฎหมายเคิร์กแลนด์และเอลลิส ในกรุงวอชิงตัน ดี.ซี. เขาเป็นที่ปรึกษาด้านนโยบายต่างประเทศสำหรับผู้สมัครประธานาธิบดี มิตต์ รอมนีย์ ประจำปี 2555 เขายังเกี่ยวข้องกับนักระดมความคิดจำนวนมากว่าด้วยนโยบายทางการเมือง ได้แก่ สถาบัน East-West Dynamics สมาคม National Rifle Association คณะกรรมาธิการสหรัฐเกี่ยวกับอิสรภาพทางศาสนาระหว่างประเทศ โครงการ American New Age Jewish สถาบันเพื่อความมั่นคงแห่งชาติของอเมริกา (JINSA) คณะกรรมการเพื่อสันติภาพและความมั่นคงในอ่าว สภานโยบายแห่งชาติ และ Gatestone Institute ซึ่งทำหน้าที่เป็นประธานขององค์กรอีกด้วย


title: จอห์น อาร์. โบลตัน

text: เขาได้รับการขนานนามว่า "war hawk" และเป็นผู้สนับสนุนการเปลี่ยนแปลงระบอบการปกครองในอิหร่านและเกาหลีเหนือ และได้เรียกร้องให้มีการยุติการทำข้อตกลงกับอิหร่านอีกครั้ง เขาเป็นคนสนับสนุนสงครามอิรักและยังคงสนับสนุนการตัดสินใจของเขา เขาได้สนับสนุนการดำเนินการทางทหารและการเปลี่ยนแปลงระบอบการปกครองในซีเรีย ลิเบียและอิหร่านอย่างต่อเนื่องเขาได้รับการขนานนามว่าเป็น "neoconservative (อนุรักษ์นิยมสุดโต่ง)" อย่างไรก็ตามโบลตันปฏิเสธคำอ้างว่าเขาไม่ได้ให้ความสนใจกับการส่งเสริมประชาธิปไตยมากนัก


title: จอห์น อาร์. โบลตัน

text: โบลตัน เกิดเมื่อวันที่ 20 พฤศจิกายน 2491 ที่เมืองบัลติมอร์ ,รัฐแมริแลนด์ เป็นบุตรชายลูกชาย เวอร์จิเนีย คลาร่า "จินนี่" (หรือ ก๊อดฟรี่) ผู้เป็นแม่บ้าน และ เอ็ดเวิร์ด แจ็คสัน "แจ๊ค" โบลตัน ผู้เป็นนักดับเพลิง นอกจากนี้เขายังเป็นประธานการรณรงค์ให้กับนักเรียนสำหรับการรณรงค์โครงการ Goldwater ในปีพ. ศ. 2507


title: จอห์น อาร์. โบลตัน

text: บลตันเข้าเรียนที่มหาวิทยาลัยเยล ศิลปศาสตร์บัณฑิต และจบการศึกษาระดับเกียรตินิยมอันดับหนึ่งในปีพ. ศ. 2513 เขาเป็นสมาชิกของกลุ่มพันธมิตรทางการเมืองของเยล เขาเข้าเรียนที่โรงเรียนกฎหมายมหาวิทยาลัยเยล เมื่อปีพ. ศ. 2514 ถึง 2517 ซึ่งเขาได้ร่วมชั้นเรียนกับเพื่อนของเขา คลาเรนซ์ โทมัส จบการศึกษาในปี พ.ศ. 2517


title: จอห์น อาร์. โบลตัน

text: ในปีพ. ศ. 2515 โบลตันเป็นนักศึกษาฝึกงานภาคฤดูร้อนสำหรับรองประธานาธิบดี สปิโร แอกนิว ซึ่งว่าจ้างโดย เดวิด คีน


title: จอห์น อาร์. โบลตัน

text: จากปี พ.ศ. 2517 ถึง พ.ศ. 2524 โบลตันได้ร่วมงานกับสำนักงาน Covington & Burling ในกรุงวอชิงตัน เขากลับมาร่วมงานที่บริษัทอีกครั้งตั้งแต่ พ.ศ.2526 ถึง พ.ศ.2528 โบลตันเป็นหุ้นส่วนในบริษัทกฎหมายของเลอร์เนอร์ รีด โบลตัน & แม็คเมนัส ตั้งแต่ พ.ศ.2536 - 2542 ปัจจุบันเขาเป็นที่ปรึกษาในสำนักงานกฎหมายเคิร์กแลนด์และเอลลิสในกรุง วอชิงตัน ดี.ซี.


title: จอห์น อาร์. โบลตัน

text: โบลตันเคยดำรงตำแหน่ง ปลัดกระทรวงการต่างประเทศสหรัฐ ฝ่ายความมั่นคงต่างประเทศและควบคุมยุทธภัณฑ์ ซึ่งสาบานตนเข้ารับตำแหน่งนี้เมื่อวันที่ 11 พฤษภาคม 2001 ในบทบาทนี้ความรับผิดชอบหลักของเขาคือการป้องกันการแพร่ขยายอาวุธทำลายล้างสูง การเจรจากับหลายประเทศเพื่อโน้มน้าวให้ลงนามในข้อตกลงที่เรียกว่า "ข้อตกลง 98" กับสหรัฐอเมริกา เพื่อยกเว้นชาวอเมริกันจากการฟ้องร้องโดยศาลซึ่งไม่เป็นที่รู้จักโดยสหรัฐ ; กว่า 100 ประเทศได้ลงนามในข้อตกลงดังกล่าว โบลตันกล่าวว่าการตัดสินใจที่ออกจาก ICC คือช่วงเวลาที่มีความสุขที่สุดในอาชีพทางการเมืองของเขาจนถึงปัจจุบัน


title: สำนักประธานาธิบดีสหรัฐ

text: สำนักการบริหารของประธานาธิบดีแห่งสหรัฐอเมริกา (The Executive Office of the President of the United States (EOPOTUS or EOP)) ประกอบด้วยเจ้าหน้าที่และผู้ช่วยของประธานาธิบดีสหรัฐฯรวมไปถึงเจ้าหน้าที่ระดับสูงหลายระดับที่รายงานตรงต่อประธานาธิบดี จำนวนของเจ้าหน้าที่ของทำเนียบขาวเพิ่มมากขึ้นเรื่อย ๆ เพื่อรวมถึงผู้เชี่ยวชาญด้านนโยบายมากมายเพื่อตอบสนองความหลากหลายของยุคสมัยใหม่


title: สำนักประธานาธิบดีสหรัฐ

text: สำนักงานบริหารฯ กำกับงานและควบคุมโดย เสนาธิการทำเนียบขาว


title: สำนักประธานาธิบดีสหรัฐ

text: เจ้าหน้าที่อาวุโสในสำนักการบริหารของประธานาธิบดี มีตำแหน่ง ผู้ช่วยประธานาธิบดี เจ้าหน้าที่ระดับที่สองมีชื่อ รองผู้ช่วยผู้ช่วยประธานาธิบดี และเจ้าหน้าที่ระดับที่สามมีชื่อว่า ผู้ช่วยพิเศษประจำประธานาธิบดี การแต่งตั้งเจ้าหน้าที่ประจำของทำเนียบขาวและเจ้าหน้าที่ส่วนใหญ่ของ EOP โดยทั่วไปไม่จำเป็นต้องได้รับการยืนยันจากวุฒิสภาสหรัฐอเมริกา แม้ว่าจะมีข้อยกเว้น (เช่น ผู้อำนวยการสำนักงบประมาณและการจัดการ ประธานสภาและสมาชิกของ สภาที่ปรึกษาเศรษฐกิจ และผู้แทนการค้าของสหรัฐ)


title: สำนักประธานาธิบดีสหรัฐ

text: ข้อมูลในตารางต่อไปนี้เป็นข้อมูลปัจจุบัน ณ วันที่ 4 เมษายน 2018 เฉพาะผู้บริหารหลักเท่านั้นที่แสดงรายการ สำหรับเจ้าหน้าที่ผู้ใต้บังคับบัญชาดูหน้าสำนักงานแต่ละแห่ง


title: เสนาธิการรองประธานาธิบดีสหรัฐ

text: เสนาธิการรองประธานาธิบดีแห่งสหรัฐอเมริกา (The Chief of Staff to the Vice President of the United States) คือตำแหน่งหัวหน้างานภายในสำนักงานรองประธานาธิบดีแห่งสหรัฐอเมริกามีหน้าที่ในการกำกับดูแลการปฏิบัติงานของพนักงานของรองประธานาธิบดี จัดการกำหนดการของรองประธานาธิบดีและตัดสินใจว่าใครจะได้พบกับรองประธานาธิบดี


title: จักรพรรดิสุยกง

text: จักรพรรดิสุยกง (; 605 — 14 พฤศจิกายน 619) พระนามเดิม หยางโย่ว (楊侑) เป็นจักรพรรดิจีนสมัยราชวงศ์สุย ตามธรรมเนียมโบราณพระองค์ถือเป็นรัชกาลสุดท้ายของราชวงศ์สุย เพราะทรงถูกบีบให้สละราชบัลลังก์แก่จักรพรรดิถังเกาจู่ (หลี่ยฺเหวียน) ปฐมจักรพรรดิราชวงศ์ถังที่ขึ้นสืบทอด


title: สาหร่ายหางกระรอก

text: สาหร่ายหางกระรอก () เป็นพืชชนิดเดียวในสกุล "Hydrilla" ลักษณะเป็นพืชใต้น้ำ ต้นเป็นสายเรียวยาว รากยึดติดพื้นดินหรืออาจลอยน้ำ ใบเป็นใบเดี่ยวรูปแถบแกมหอกหรือรูปไข่ ขอบใบจักฟันเลื่อย ออกรอบข้อ 3-8 ใบ กว้าง 1.5 มิลลิเมตร ยาว 8-40 มิลลิเมตร ดอกมีขนาดเล็กแยกเพศ ดอกเพศผู้ออกตามซอกใบ มีใบประดับหุ้ม กลีบเลี้ยงและกลีบดอกมีอย่างละ 3 กลีบ เกสรเพศผู้มี 3 อัน ดอกเพศเมียมีใบประดับหุ้มที่โคนก้าน มีกลีบเลี้ยงและกลีบดอกอย่างละ 3 กลีบเช่นเดียวกับดอกเพศผู้ มียอดเกสรเพศเมีย 3 อัน ผลคล้ายรูปทรงกระบอก มีขนาดเล็ก


title: สาหร่ายหางกระรอก

text: สาหร่ายหางกระรอกกระจายพันธุ์ในเขตอบอุ่นและเขตร้อนของซีกโลกตะวันออก ในสหรัฐจัดเป็นพืชรุกรานที่ทำความเสียหายต่อระบบเศรษฐกิจและสิ่งแวดล้อม สาหร่ายหางกระรอกนิยมปลูกเป็นไม้ประดับในตู้ปลา ในทางโภชนาการอุดมไปด้วยวิตามินบี12, เหล็กและแคลเซียม


title: CYP3A7

text: ไซโทโครม P450 3A7 (; ชื่อย่อ: CYP3A7; ) เป็นเอนไซม์ในมหาสกุลไซโทโครม P450 ประกอบด้วยกรดอะมิโนจำนวน 503 ตัว มีขนาดคิดเป็นร้อยละ 87 ของ CYP3A4 มีบทบาทสำคัญในระบบการเปลี่ยนแปลงยา (biotransformation system) ของตัวอ่อนระยะฟีตัสของมนุษย์ โดยจะทำหน้าที่คล้ายคลึงกับ CYP3A4 ในผู้ใหญ่ โปรตีน CYP3A7 ของมนุษย์จะถูกเข้ารหัสโดยยีน "CYP3A7" ซึ่งยีนนี้เป็นส่วนหนึ่งของกลุ่มยีน cytochrome P บน โครโมโซมคู่ที่ 7 โลคัส 7q22.1


title: CYP3A7

text: ทั้งนี้ เอนไซม์ในตระกูลย่อย CYP3A ซึ่งรวมถึง CYP3A7 จัดเป็นกลุ่มเอนไซม์ที่มีการแสดงออกมากที่สุดในบรรดาเอนไซม์มหาสกุลไซโทโครม P450 ที่ตับ โดยเอนไซม์ CYP3A นี้จะทำหน้าที่เมแทบอไลซ์ยาต่างๆที่ใช้ในการป้องกันและบำบัดรักษาโรคในปัจจุบันได้มากกว่าร้อยละ 50


title: CYP3A7

text: อัลลีล CYP3A7*1C มีความสัมพันธ์การเกิดผลการรักษาที่ไม่พึงประสงค์ในผู้ป่วยโรคมะเร็งบางชนิด ทั้งนี้เป็นไปได้ว่าปรากฏการณ์ดังกล่าวอาจเกิดจากผลของเอนไซม์ต่อยาเคมีบำบัดบางชนิด


title: มินิคราฟต์

text: มินิคราฟต์ () เป็นเกมแอ็กชันแบบ 2D ที่มีผู้ออกแบบและสร้างโปรแกรม คือ มาร์คัส แพร์สสัน ผู้สร้างเกม"ไมน์คราฟต์" เกมถูกวางจำหนายวันที่ 19 ตุลาคม ค.ศ. 2011


title: แบ็กแลช (2018)

text: แบ็กแลช (2018) (Backlash (2018)) เป็นรายการเพย์-เพอร์-วิวมวยปล้ำอาชีพของWWE เป็นการแสดงจากนักมวยปล้ำของทั้งค่ายRawและSmackDown จัดขึ้นวันที่ 6 พฤษภาคม 2018 ณ สนาม Prudential Center ในเมือง Newark, New Jersey


title: เทศบาลตำบลบางทราย

text: เทศบาลตำบลบางทราย เป็นองค์กรปกครองส่วนท้องถิ่นประเภทเทศบาลตำบล ตั้งอยู่ในเขตตำบลบางทราย อำเภอเมืองชลบุรี จังหวัดชลบุรี มีเนื้อที่ครอบคลุมตำบลบางทรายทั้งตำบล


title: เทศบาลตำบลบางทราย

text: เดิมเทศบาลตำบลบางทรายมีฐานะเป็นสุขาภิบาล โดยประกาศกระทรวงมหาดไทยเมื่อวันที่ 18 มีนาคม พ.ศ. 2507 ต่อมาได้รับการเปลี่ยนแปลงฐานะจากสุขาภิบาลเป็นเทศบาลตำบล เมื่อวันที่ 25 พฤษภาคม พ.ศ. 2542 ปัจจุบันเทศบาลตำบลบางทราย มีสำนักงานตั้งอยู่เลขที่ 134 หมู่ที่ 3 ถนนท่าเรือชุมพล ตำบลบางทราย อำเภอเมืองชลบุรี จังหวัดชลบุรี


title: เทศบาลตำบลบางทราย

text:
พื้นที่เขตเทศบาลตำบลบางทราย ตั้งอยู่ริมฝั่งทะเลอ่าวไทย ทางทิศเหนือของตัวเมืองชลบุรี ห่างจากตัวเมืองชลบุรีประมาณ 1 กิโลเมตร มีเนื้อที่ประมาณ 2.16 ตารางกิโลเมตร เป็นพื้นที่ลาดเอียงลงสู่ทะเลจากทางทิศตะวันออกไปยังทิศตะวันตก ทางทิศตะวันออกของพื้นที่มีลักษณะเป็นเนินเขา และทางทิศตะวันตกเป็นหาดทรายสีขาวตั้งแต่หน้าวัดคงคาลัยตลอดจนสุดเขต จึงเป็นที่มาของชื่อ "บางทราย" ซึ่ง "บาง" หมายถึง เมืองหรือหมู่บ้าน นั่นเอง
แต่ในปัจจุบันแนวชายฝั่งทะเลของเทศบาลตำบลบางทราย มีสภาพเปลี่ยนแปลงไปเป็นพื้นที่อยู่อาศัย กอปรกับประชาชนในเขตพื้นที่เดิมมีอาชีพหลักในการเลี้ยงเป็ด ส่งผลให้พื้นที่ที่เป็นหาดทรายสีขาวกลายเป็นโคลนและพื้นที่อยู่อาศัยของประชากรในพื้นที่
ภายหลังจากที่มีการเริ่มรณรงค์ในเรื่องการรักษาสิ่งแวดล้อมบริเวณชายฝั่งทะเลในจังหวัดชลบุรี ได้มีการปลูกป่าชายเลนบริเวณตลอดแนวชายฝั่งของเทศบาลตำบลบางทราย ส่งผลให้ปัจจุบันพื้นที่ชายฝั่งมีลักษณะเป็นป่าชายเลน โดยมีสะพานชลมารควิถี 84 พรรษา เป็นแนวป้องกันน้ำทะเลกัดเซาะชายฝั่ง


title: เทศบาลตำบลบางทราย

text: เทศบาลตำบลบางทรายตั้งอยู่ทางทิศตะวันตกของจังหวัดชลบุรี มีอาณาเขตติดต่อกับพื้นที่ข้างเคียงดังต่อไปนี้


title: เทศบาลตำบลบางทราย

text: จากข้อมูลของกรมการปกครอง ประชากรปลายปี พ.ศ. 2560 มีจำนวนทั้งสิ้น 12,269 คน แบ่งเป็นชาย 6,788 คน และเป็นหญิง 5,481 คน มีจำนวนบ้านทั้งหมด 7,406 หลัง มีความหนาแน่นของประชากรเฉลี่ย 14,700 คนต่อตารางกิโลเมตร สามารถแยกออกเป็นพื้นที่ได้ดังนี้


title: เทศบาลตำบลบางทราย

text: นอกจากนี้ในเขตเทศบาลตำบลบางทรายยังมีประชากรแฝงทั้งคนไทยและคนต่างด้าวอีกจำนวนมาก โดยส่วนใหญ่จะเข้ามาประกอบอาชีพรับจ้างในโรงงานอุตสาหกรรม


title: เทศบาลตำบลบางทราย

text: ประชากรในเขตเทศบาล มีรายได้เฉลี่ยครัวเรือนละ ประมาณ 91,000 บาทต่อปี โดยมีอาชีพหลัก ดังนี้


title: เทศบาลตำบลบางทราย

text: ในเขตเทศบาลตำบลบางทรายมีธนาคารจำนวน 1 แห่ง คือ ธนาคารออมสิน สาขาบางทราย ตั้งอยู่เลขที่ 134 หมู่ที่ 3 ถนนเลียบชายทะเล บริเวณสำนักงานเทศบาลตำบลบางทราย


title: เทศบาลตำบลบางทราย

text: ในเขตเทศบาลตำบลบางทรายมีสถานศึกษารวม 5 แห่ง โดยแบ่งตามสังกัดได้ดังนี้


title: เทศบาลตำบลบางทราย

text: ประชากรส่วนใหญ่ในพื้นที่นับถือศาสนาพุทธ โดยมีศาสนสถานในเขตเทศบาลตำบลบางทราย ดังนี้


title: จังหวัดคาตันดัวเนส

text: จังหวัดคาตันดัวเนส เป็นเกาะจังหวัดในเขตบีโคล เกาะลูซอน ประเทศฟิลิปปินส์ และเป็นเกาะที่ใหญ่เป็นอันดับที่ 12 ของประเทศ มีเมืองหลักคือบีรัก ตั้งอยู่ทางทิศตะวันออกของจังหวัดตีโมกคามารีเนส โดยมีช่องแคบมาเคดาคั่นอยู่ ในปี ค.ศ. 2015 จังหวัดคาตันดัวเนสมีประชากร 260,964 คน


title: จังหวัดคาตันดัวเนส

text: จังหวัดครอบคลุมพื้นที่ของเกาะคาตันดัวเนส (หรือ "เกาะบีรัก"), เกาะปาไนย์, เกาะเลเต, หมู่เกาะปาลุมบาเนส (โปโรงโปง, ติกโนบ และคาลาบาจีโอ) และเกาะอื่น ๆ อีกหลายแห่ง


title: จังหวัดคาตันดัวเนส

text: คาตันดัวเนสเคยเป็นส่วนหนึ่งของจังหวัดอัมโบสคามารีเนสในช่วงคริสต์ทศวรรษ 1900 ต่อมาก็เป็นส่วนหนึ่งของจังหวัดอัลไบ และกลายเป็นจังหวัดอย่างสมบูรณ์โดยคำสั่ง "House Bill No. 301" ซึ่งได้รับอนุมัติเมื่อวันที่ 26 กันยายน ค.ศ. 1945 และลงนามโดยประธานาธิบดีเซร์ฮิโอ โอสเมญญา เมื่อวันที่ 24 ตุลาคม ค.ศ. 1945 ผู้ว่าราชการจังหวัดคนแรกอันมาจากการแต่งตั้งคือ เรมีจีโอ โซซีโต และต่อมาเมื่อมีการเลือกตั้งในปี ค.ศ. 1947 จึงได้ผู้ว่าฯ คนแรกที่มาจากการเลือกตั้ง คือ อัลโฟนโซ อูเซโร


title: จังหวัดมัสบาเต

text: จังหวัดมัสบาเต (มัสบาเต: "Probinsya san Masbate"; ฮีลีไกโนน: "Kapuoran sang Masbate"; เซบัวโน: "Lalawigan sa Masbate"; บีโคล: "Probinsya kan Masbate"; ) เป็นจังหวัดเกาะในประเทศฟิลิปปินส์ ตั้งอยู่เกือบกึ่งกลางของประเทศ เมืองหลักมัสบาเตซิตี จังหวัดประกอบด้วยสามเกาะหลัก ได้แก่ เกาะมัสบาเต, เกาะตีเคา และเกาะบูรีอัส


title: จังหวัดมัสบาเต

text: มัสบาเตอยู่บริเวณจุดเชื่อมต่อของเกาะวิซายัสและเกาะลูซอน สำหรับในแง่ของการปกครอง มัสบาเตจะอยู่ในเขตบีโคลของหมู่เกาะลูซอน แต่จะมีความสัมพันธ์แน่นแฟ้นกับกลุ่มเกาะวิซายัสมากกว่า


title: ข่าวหลอก

text: ข่าวหลอก หรือ ข่าวปลอมเป็นหนังสือพิมพ์เหลือง (yellow journalism) หรือการโฆษณาชวนเชื่อซึ่งประกอบด้วยสารสนเทศผิดหรือเรื่องหลอกลวงอย่างจงใจ ไม่ว่าจะเผยแพร่ผ่านสื่อข่าวตีพิมพ์ การแพร่สัญญาณตามปกติ หรือสื่อสังคมออนไลน์ ข่าวหลอกมักถูกเขียนและพิมพ์เผยแพร่ โดยมีความประสงค์เพื่อชักนำบุคคลในทางที่ผิด เพื่อสร้างความเสียหายต่อหน่วยงาน นิติบุคคลหรือบุคคล และ/หรือ เพื่อให้ได้ผลประโยชน์ทางการเงินหรือเพื่อชักจูงการเมือง ผู้สร้างข่าวหลอกมักใช้ข้อความพาดหัวในลักษณะเร้าอารมณ์ หลอกลวงหรือกุขึ้นทั้งหมดเพื่อเพิ่มยอดผู้อ่าน การแบ่งปันออนไลน์และรายได้จากคลิกอินเทอร์เน็ต ซึ่งในกรณีหลัง คล้ายกับพาดหัว "คลิกเบต" ออนไลน์เร้าอารมณ์และอาศัยรายได้จากการโฆษณาจากกิจกรรมนี้ โดยไม่สนใจว่าเรื่องที่พิมพ์นั้นจะถูกต้องหรือไม่ นอกจากเหตุผลทางเศรษฐกิจแล้ว การสร้างและเผยแพร่ข่าวหลอกอาจมีการปฏิบัติการอย่างเป็นระบบเพื่อหวังผลทางการเมือง และใช้เทคนิคบิดเบือนหรือการชักจูงทางจิตวิทยา เช่น การ "แกสไลท์" หรือการสร้างทฤษฎีสมคบคิด เพื่อให้ผู้บริโภคสารสนเทศเกิดความสับสน หรือตั้งคำถามกับข้อเท็จจริงหรือข้อมูลหลักฐานที่มีอยู่.ข่าวหลอกที่จงใจชักจูงในทางที่ผิด (manipulative) และหลอกลวงแตกต่างจากการเสียดสีหรือการล้อชัดเจน ซึ่งตั้งใจสร้างความตลกขบขันไม่ใช่ชักจูงผู้ชมให้เข้าใจผิด


title: ข่าวหลอก

text: ข่าวหลอกมีความใกล้ตัวมากขึ้นในการเมืองภายหลังความจริง (post-truth politics) สำหรับผู้ประกอบกิจการสื่อที่ขาดจริยธรรม ความสามารถในการดึงดูดผู้ชมเข้าเว็บไซต์ มีความจำเป็นต่อการสร้างรายได้การโฆษณาออนไลน์โดยรวม จึงมีแรงจูงใจทางเศรษฐกิจที่จะเผยแพร่เนื้อหาหลอกลวงที่สามารถดึงดูดผู้ใช้ ปัจจุบันมีปัจจัยหลายอย่างที่ทำให้เกิดการแพร่ระบาดของข่าวปลอม เช่น การผลิตเนื้อหาเพื่อเรียกบริษัทโฆษณาและเรตติง การเข้าถึงรายได้โฆษณาออนไลน์อย่างง่าย แนวโน้มที่สูงขึ้นของการแบ่งแยกทางการเมือง และความนิยมของเครือข่ายสื่อสังคม โดยเฉพาะอย่างยิ่งฟีดข่าวเฟซบุ๊ก หรือทวิตเตอร์ล้วนมีส่วนในการแพร่ระบาดของข่าวหลอก ซึ่งมาแข่งขันกับเรื่องข่าวที่ถูกต้อง ตัวการรัฐบาลของศัตรูก็เข้ามาเกี่ยวข้องในการสร้างและโฆษณาข่าวหลอก โดยเฉพาะอย่างยิ่งระหว่างการเลือกตั้ง อย่างเช่น การแทรกแทรงของกลุ่มแฮ็กเกอร์สัญชาติรัสเซีย ในการเลือกตั้งทั่วไปของสหรัฐอเมริกาในปี 2016


title: ข่าวหลอก

text: ข่าวหลอกยังบั่นทอนการทำข่าวของสื่อจริงจังและทำให้นักหนังสือพิมพ์เขียนข่าวสำคัญได้ยากขึ้น บัซฟีดวิเคราะห์พบว่าเรื่องข่าวหลอกสูงสุด 20 อันดับเกี่ยวกับการเลือกตั้งประธานาธิบดีสหรัฐ พ.ศ. 2559 ได้รับผู้ชมบนเฟซบุ๊กมากกว่าเรื่องข่าวสูงสุด 20 อันดับเกี่ยวกับการเลือกตั้งจากสื่อใหญ่อีก 19 แห่ง เว็บไซต์ข่าวหลอกที่บุคคลนิรนามเป็นเจ้าของซึ่งขาดผู้จัดพิมพ์เผยแพร่เท่าที่ทราบถูกวิจารณ์ เพราะทำให้การดำเนินคดีฐานหมิ่นประมาททำได้ยาก


title: เลิฟแดตเมกยูคราย

text: เลิฟแดตเมกยูคราย ( "แปล:ถ้าสักวันหวนคิดถึงรักครั้งนี้ ฉันคงต้องน้ำตาไหล") เป็นละครโทรทัศน์ชุดจากประเทศญี่ปุ่น ออกอากาศทางฟุจิเทเลวิชัน ตั้งแต่วันที่ 18 มกราคม 2016 ทุกวันจันทร์เวลา 21:00 น. โดยผู้เขียนบทคือ Yūji Sakamoto ผู้เขียนมังงะเรื่อง "Tokyo Love Story" โดยที่ คะซุมิ อะริมุระ และ เคนโกะ โคระ นำแสดงเป็นบทนำ


title: จังหวัดลัมปุง

text: จังหวัดลัมปุง เป็นจังหวัดที่ตั้งอยู่ปลายด้านทิศใต้ของเกาะสุมาตรา ประเทศอินโดนีเซีย และมีอาณาเขตติดต่อกับจังหวัดเบิงกูลูและสุมาตราใต้ทางทิศเหนือ จังหวัดลัมปุงเป็นที่ตั้งถิ่นฐานของชาวลัมปุงซึ่งพูดภาษาลัมปุง และมีเมืองหลักคือบันดาร์ลัมปุง


title: จังหวัดลัมปุง

text: ในปี ค.ศ. 2010 มีประชากร 7,596,115 คน และในเดือนมกราคม ค.ศ. 2014 มีประชากร 7,972,246 คน โดย 1 ใน 3 ของประชากร อพยพมาจากเกาะชวา, เกาะมาดูรา และเกาะบาหลี ซึ่งจังหวัดลัมปุงเป็นหนึ่งในจุดหมายปลายทางของการอพยพที่เก่าแก่และสำคัญที่สุด


title: จังหวัดลัมปุง

text: ลัมปุงเป็นที่รู้จักกันดีจากภัยพิบัติแผ่นดินไหวและภูเขาไฟ โดยเมื่อวันที่ 10 พฤษภาคม ค.ศ. 2005 เกิดแผ่นดินไหวขนาด 6.4 ริกเตอร์ และก่อนหน้านั้นในปี ค.ศ. 1883 ตัวจังหวัดได้รับผลกระทบจากการระเบิดของภูเขาไฟกรากะตัว


title: CYP3A43

text: ไซโทโครม P450 3A43 (; ชื่อย่อ: CYP3A43; ) เป็นโปรตีนในมหาสกุลไซโทโครม P450 ของมนุษย์ ซึ่งถูกควบคุมโดยยีน "CYP3A43" ซึ่งยีนนี้เป็นส่วนหนึ่งของกลุ่มยีน cytochrome P บน โครโมโซมคู่ที่ 7 โลคัส 7q22.1 การเลือกตัดอินทรอน (alternative splicing) ของยีนนี้ทำให้ได้โปรตีน CYP3A43 ที่มีความแตกต่างกันทั้งสิ้นจำนวน 3 ไอโซฟอร์ม


title: เนบีฮี บายรัม

text: เนบีฮี บายรัม (เกิดวันที่ 5 สิงหาคม ค.ศ. 1988) เป็นนักฟุตบอลอาชีพชาวเยอรมนีเชื้อสายคอซอวอ


title: เนบีฮี บายรัม

text: เนบีฮีเริ่มต้นอาชีพกับสโมสร TSV Ingolstadt Nord และย้ายไปสโมสร Grün-Weiß Ingolstadt สองปีถัดมา เขาเซ็นสัญญากับอิงโกลสตัดต์ในเดือนกรกฎาคม ค.ศ. 2002 ต่อมามาในปี ค.ศ. 2005 เขาย้ายไป SSV Jahn Regensburg ก่อนที่จะย้ายไป TSV Aindling ในปีถัดมา


title: เนบีฮี บายรัม

text: เนบีฮีลงเล่น 29 นัด และยิง 4 ประตูให้กับ TSV Aindling หนึ่งปีถัดมา เขาเซ็นสัญญากับเอาก์สบวร์ค ต่อมาในช่วงฤดูร้อนปี 2008 เขาย้ายไปสโมสร Zob Ahan ในอิหร่านโปรลีก ต่อมาวันที่ 21 กรกฎาคม ค.ศ. 2009 เขาย้ายไป SV Wacker Burghausen และในปี ค.ศ. 2010 เขาออกจากเยอรมนีและย้ายไปสโมสร Bursaspor ในซือเปร์ลีก แต่เกิดความขัดแย้งเรื่องเงินเดือน ทำให้ถูกยกเลิกสัญญาจากทางสโมสร


title: เนบีฮี บายรัม

text: วันที่ 25 สิงหาคม ค.ศ. 2016 เนบีฮีเซ็นสัญญากับอินเตอร์ตุรกู จนจบฤดูกาล 2016 ต่อมาในปลายปีเดียวกัน เขาย้ายไปอุบล ยูเอ็มที ยูไนเต็ด และหมดสัญญาหลังจบฤดูกาล 2017 ต่อมาวันที่ 4 ธันวาคม ค.ศ. 2017 เขาย้ายไปร่วมทีมการท่าเรือ แต่ก็ถูกปล่อยยืมตัวให้กับเชียงราย ยูไนเต็ด ในอีกสองเดือนถัดมา


title: แถวลำดับแบบขนาน

text: แถวลำดับแบบขนาน () คือ รูปแบบหนึ่งในการจัดเก็บข้อมูล โดยการแยกหรือจำแนกข้อมูลที่เป็นเนื้อหาเดียวกันหรือขอบเขตเดียวกันให้อยู่ในแถวลำดับเดียวกัน และข้อมูลชุดเดียวกันที่อยู่คนละแถวลำดับจะมีดัชนี (index) หรือ คีย์ เดียวกัน


title: แถวลำดับแบบขนาน

text:
ตัวอย่างการเพิ่ม(insert)ภาษาไพทอน โดยใช้แถวลำดับแบบขนาน
def parallelArray(data):


title: แถวลำดับแบบขนาน

text:
A = 2068,'Okita','Souji'],[2153,'Miyamoto','Musashi'],[2195,'Abigail','Williams'
print(parallelArray(A))


title: วักกวิทยา

text: วักกวิทยา (วักกะ "ไต", มาจากภาษากรีก nephros "ไต") เป็นสาขาย่อยของแพทยศาสตร์และกุมารเวชศาสตร์ว่าด้วยการศึกษาไต ซึ่งรวมถึงการศึกษาการทำหน้าที่ของไตปกติและปัญหาของไต การสงวนสุขภาพไต และการรักษาปัญหาของไต ตั้งแต่อาหารและยาจนถึงการบำบัดทดแทนไต (การชำระเลือดและการปลูกถ่ายไต) ภาวะทั่วกายที่มีผลต่อไต (เช่น เบาหวานและโรคภูมิคุ้มกันตนเอง) และปัญหาทั่วกายที่เกิดเนื่องจากปัญหาไต (เช่น โรคกระดูกเจริญผิดเพี้ยนจากไตและความดันโลหิตสูง) ก็มีการศึกษาในวักกวิทยาเช่นกัน แพทย์ผู้เชี่ยวชาญด้านวักกวิทยา เรียก นักวักกวิทยา


title: Joshi Zu

text: Joshi Zu () เป็นภาพยนตร์แนวโทกูซัตสึตลกจากประเทศญี่ปุ่น กำกับโดย Yūichi Fukuda ภาพยนตร์เข้าฉายครั้งแรกในประเทศญี่ปุ่นในวันที่ 7 มิถุนายน 2014


title: การเรียงลำดับแบบสปาเกตตี

text: การเรียงลำดับแบบสปาเกตตี () คือ ขั้นตอนวิธีการเรียงลำดับโดยมีวิธีคิด สมมุติให้ค่าของรายการแต่ละรายการ เป็นความยาวของเส้นสปาเกตตีแต่ละเส้น แล้วรวบเส้นสปาเกตตีทั้งหมดตั้งบนโต๊ะ หยิบเส้นสปาเกตตีที่ยาวที่สุดออกมาวางเรียง หยิบออกมาเรื่อยๆ วางเรียงกันไปเรื่อยๆ จนเส้นสปาเกตตีที่รวบไว้หมด ก็จะได้เส้นสปาเกตตีที่เรียงกันจากยาวไปสั้น หรือก็คือได้รายการที่เรียงลำดับจากมากไปน้อย


title: การเรียงลำดับแบบสปาเกตตี

text:
ตัวอย่างภาษาไพทอน
def spaghetti_sort(array):


title: การเรียงลำดับแบบสปาเกตตี

text:
A = [186, 1455, 33, 420, 12, 71, 99, 10]
print(spaghetti_sort(A))
จากโค้ดข้างบนจะมีความซับซ้อน(complexity)เป็น O(n^2) แต่ถ้าในกรณีที่เป็นการเรียงเส้นสปาเกตตีด้วยมือจะมีความซับซ้อนเป็น O(1) เพราะเรามองเห็นเส้นที่สูงที่สุดอยู่แล้วไม่ต้องมีความซับซ้อนในทำการค้นหาเส้นที่สูงที่สุดเหมือนในโค้ด


title: CYP2A7

text: ไซโทโครม P450 2A7 (; ชื่อย่อ: CYP2A7; ) เป็นสมาชิกพอลีเปปไทด์ลำดับที่ 7 ในสกุลย่อย A ของสกุลที่ 2 ในมหาสกุลไซโทโครม P450 จัดเป็นโปรตีนอีกชนิดหนึ่งที่มีคุณสมบัติเป็นเอนไซม์โดยมียีน "CYP2A7" เป็นตัวควบคุมการแสดงออก ซึ่งยีนนี้เป็นส่วนหนึ่งของกลุ่มยีน cytochrome P บน โครโมโซมคู่ที่ 19 โลคัส 19q13.2


title: CYP2A7

text: เอนไซม์ในมหาสกุลไซโทโครม P450 ซึ่งรวมถึง CYP2A7 นั้นจัดเป็นเอนไซม์ชนิดมอนอออกซีจีเนส ซึ่งมีหน้าที่สำคัญในการเร่งปฏิกิรยาการเกิดเมแทบอลิซึมของยาชนิดต่างๆ รวมไปถึงการสังเคราะห์คอเลสเตอรอล สเตอรอยด์ และกรดไขมันชนิดอื่นๆ โดยเอนไซม์เหล่านี้จะเคลื่อนที่เข้าสู่ร่างแหเอนโดพลาซึม แล้วถูกกระตุ้นด้วยกลูโคคอร์ติคอยด์จึงจะสามารถแสดงคุณสมบัติของเอนไซม์นั้นๆได้ อย่างไรก็ตาม สารที่เป็นซับสเตรตของ CYP2A7 นั้นยังไม่มีการจำแนกและระบุได้แน่ชัด โปรตีน CYP2A7 ที่พบในมนุษย์ปัจจุบันมีทั้งสิ้น 2 ไอโซฟอร์ม ทั้งนี้ CYP2A7 ถือเป็นสมาชิกของกลุ่มเอนไซม์ขนาดใหญ่ของไซโทโครม P450ที่มียีนควบคุมอยู่บนโครโมโซม 19q เช่นเดียวกันเอนไซม์อื่นในสกุลย่อย CYP2A, CYP2B และ CYP2F


title: จักรพรรดินีจวงเล่อหมิน

text: จักรพรรดินีจวงเล่อหมิน (; 10 พฤษภาคม 1611 — 24 เมษายน 1644) ฐานันดรศักดิ์หลังสิ้นพระชนม์ จักรพรรดินีเซี่ยวเจี๋ยเล่อ () พระนางมีพระนามอย่างสามัญคือ จักรพรรดินีโจว () จักรพรรดินีองค์สุดท้ายของ ราชวงศ์หมิง อภิเษกกับ จักรพรรดิฉงเจิน


title: พรรคสงเคราะห์อาชีพและการกุศล

text: พรรคสงเคราะห์อาชีพและการกุศล เป็นพรรคการเมืองที่จดทะเบียนจัดตั้งตามพระราชบัญญัติพรรคการเมือง พ.ศ. 2498 โดยได้จดทะเบียนต่อสำนักงานปลัดกระทรวงมหาดไทย เมื่อวันที่ 7 ธันวาคม พ.ศ. 2498ทะเบียนเลขที่ 8/2498 หัวหน้าพรรคการเมืองคือ หม่อมราชวงศ์ อภินพ นวรัตน และเลขาธิการพรรคคือ นางสาววัฒนา ศรีเงิน พรรคสงเคราะห์อาชีพและการกุศล ถือเป็นหนึ่งในพรรคขนาดเล็กในจำนวนมาก ที่จัดตั้งขึ้นตามพระราชบัญญัติพรรคการเมือง พ.ศ. 2498 และพยายามเสนอนโยบายของต่อตนประชาชนในการส่งผู้สมัครของพรรคลงแข่งขันรับเลือกตั้ง แต่ผลการเลือกตั้งในวันที่ 26 กุมภาพันธ์ พ.ศ. 2500 ปรากฏว่าผู้สมัครจากบรรดาพรรคขนาดเล็กเหล่านี้ไม่ได้รับการเลือกตั้งแม้แต่คนเดียว กล่าวคือ ในจำนวนพรรคการเมือง 20 กว่าพรรคนั้น มีเพียง 8 พรรคเท่านั้นที่สมาชิกของพรรคได้รับเลือกตั้ง ได้แก่ พรรคเสรีมนังคศิลา พรรคประชาธิปัตย์ พรรคเสรีประชาธิปไตย พรรคธรรมาธิปัตย์ พรรคเศรษฐกร พรรคชาตินิยม พรรคขบวนการไฮด์ปาร์ค พรรคอิสระ และไม่สังกัดพรรค พรรคสงเคราะห์อาชีพและการกุศล รวมถึงพรรคการเมืองทั้งหมดที่จดทะเบียนจัดตั้งตามพระราชบัญญัติพรรคการเมือง พ.ศ. 2498 ต้องยุติบทบาทลงโดยสิ้นเชิง เมื่อเกิดการปฏิวัตินำโดยจอมพลสฤษดิ์ ธนะรัชต์ เมื่อวันที่ 20 ตุลาคม พ.ศ. 2501


title: ยาชากายูโปมอสค์เว

text: ยาชากายูโปมอสค์เว (, translit. "Ya shagayu po Moskve"; I walk across Moscow) เป็นภาพยนตร์แนวตลกจากสหภาพโซเวียตในปี 1964 กำกับโดย Georgiy Daneliya ผลิดโดยสตูดิโอภาพยนตร์มอสฟิล์ม นำแสดงโดย Nikita Mikhalkov, Aleksei Loktev, Evgeniy Steblov และ Galina Polskikh ภาพยนตร์เรื่องนี้ยังมีนักแสดงรับเชิญจากสี่ศิลปินของประชาชนสหภาพโซเวียต Rolan Bykov, Vladimir Basov, Lev Durov, และ Inna Churikova มาร่วมแสดงด้วย ธีมภาพยนตร์นี้บรรเลงโดย Mikhalkov ซึ่งประพันธ์โดยนักแต่งเพลง Andrei Petrov ภาพยนตร์เรื่องนี้ถือว่าเป็นหนึ่งในภาพยนตร์ที่สำคัญที่สุดในช่วงการผ่อนปรนครุชชอฟ ภาพยนตร์ยังได้ไปเข้าฉายในงานเทศกาลภาพยนตร์กานในปี 1964 และได้รับรางวัลสำหรับตากล้องดีเด่น


title: ถวิล รายนานนท์

text: พลเรือเอกถวิล รายนานนท์ (4 พฤศจิกายน พ.ศ. 2454 - 27 ธันวาคม พ.ศ. 2526) อดีตรัฐมนตรีประจำสำนักนายกรัฐมนตรีในสมัยรัฐบาลพลเอก เกรียงศักดิ์ ชมะนันทน์ และอดีตรัฐมนตรีช่วยว่าการกระทรวงกลาโหมในรัฐบาลจอมพล ถนอม กิตติขจร นายสัญญา ธรรมศักดิ์ หม่อมราชวงศ์เสนีย์ ปราโมช พลตรี หม่อมราชวงศ์คึกฤทธิ์ ปราโมช และพลเอก เกรียงศักดิ์ ชมะนันทน์


title: ถวิล รายนานนท์

text: พลเรือเอกถวิล รายนานนท์ เกิดเมื่อวันเสาร์ที่ 4 พฤศจิกายน พ.ศ. 2454 ที่จังหวัดเพชรบุรี เป็นบุตรของ นายร้อยเอก หลวงพลภัทรพิจารณ์ (ขำ รายนานนท์) และนางจันทร์ พลภัทรพิจารณ์ พลเรือเอกถวิล รายนานนท์ สมรสกับ หม่อมหลวงเพ็ญศรี รายนานนท์ ธิดาของ มหาอำมาตย์ตรี พระยาอุดมพงศ์เพ็ญสวัสดิ์ (หม่อมราชวงศ์ประยูร อิศรศักดิ์) และคุณหญิงแฉล้ม อุดมพงศ์เพ็ญสวัสดิ์ (หม่อมราชวงศ์แฉล้ม อาภรณ์กุล) มีบุตรธิดาด้วยกัน 4 คน คือ


title: ถวิล รายนานนท์

text: พลเรือเอกถวิล รายนานนท์ ถึงแก่อนิจกรรมด้วยระบบการทำงานของหัวใจล้มเหลวที่ โรงพยาบาลสมเด็จพระปิ่นเกล้ากรุงเทพมหานคร เมื่อวันอังคารที่27 ธันวาคม พ.ศ. 2526 รวมอายุได้ 72 ปี 1 เดือน 24 วัน


title: ถวิล รายนานนท์

text: ที่ระลึกในงานพระราชทานเพลิงศพ พลเรือเอก ถวิล รายนานนท์ ม.ป.ช., ม.ว.ม., ท.จ.ว. ณ เมรุวัดธาตุทอง วันจันทร์ที่ 9 เมษายน พุทธศักราช 2527


title: โอสปอร์ตตืยมีร์

text: โอสปอร์ตตืยมีร์ ( transliterated as O sport, ty - mir!) เป็นภาพยนตร์สารคดีจากสหภาพโซเวียต กำกับโดย ยูรี โอเซรอฟ โดยเป็นสารคตีเกี่ยวกับมหกรรมกีฬาโอลิมปิกฤดูร้อน 1980 ที่จัดในกรุงมอสโก


title: โอสปอร์ตตืยมีร์

text: ผู้กำกับได้รับรางวัล State Prize of the USSR ในปี 1982 นอกจากนี้ "โอสปอร์ตตืยมีร์" ยังได้รับการคัดเลือกในฐานะภาพยนตร์ของสหภาพโซเวียตให้เข้าชิงรางวัลสาขาภาพยนตร์ภาษาต่างประเทศยอดเยี่ยม ในงานประกาศผลรางวัลออสการ์ ครั้งที่ 54 แต่ไม่ผ่านการคัดเลือกจากสถาบันศิลปะและวิชาการทางภาพยนตร์


title: มิโคยัน-กูเรวิชค์ มิก-15

text:
มิโคยัน-กูเรวิชค์ มิก-15 (; USAF/DoD designation: Type 14; NATO reporting name: Fagot)
เป็นเครื่องบินขับไล่เจ็ตที่พัฒนาโดยมิโคยัน-กูเรวิชค์ สำหรับสหภาพโซเวียต มิก-15 เป็นเครื่องบินรบแบบเจ็ตที่ประสบความสำเร็จเป็นครั้งแรกเพื่อรวมปีกกวาดเพื่อให้ได้ความเร็วสูง ในการสู้รบกับเกาหลีใต้นักบินได้รับมอบหมายให้โจมตีภาคพื้นดินอย่างรวดเร็วและได้รับการตอบโต้อย่างรวดเร็วด้วยเครื่องบินอเมริกา F-86 Saber พร้อมกับ F-86 ในช่วงสงครามเกาหลี เมื่อปรับแต่งขั้นสูงให้เป็นมิโคยัน-กูเรวิชค์ มิก-17 การออกแบบขั้นพื้นฐานนี้ทำให้ชาวตะวันตกประหลาดใจเมื่อพิสูจน์ว่ามีประสิทธิภาพเหนือนักรบเหนือเช่น F-105 Thunderchief และ McDonnell Douglas F-4 Phantom II ในช่วงสงครามเวียดนามในทศวรรษที่ 1960


title: ครอบครัวตัวป่วนก๊วนปีศาจ

text: ครอบครัวตัวป่วนก๊วนปีศาจ () เป็นภาพยนตร์แอนิเมชั่นแนวตลกและสยองขวัญร่วมระหว่างเยอรมนีและสหราชอาณาจักร กำกับและอำนวยการสร้างโดย Holger Tappe โดยเขียนบทพร้อมกับ David Safier จากหนังสือเด็ก ภาพยนตร์ให้เสียงพากย์โดย Emily Watson, Nick Frost, Jessica Brown Findlay, Celia Imrie, Catherine Tate, และ Jason Isaacs


title: เกาะต่ำ

text: ในทางธรณีวิทยา (รวมถึงในโบราณคดี) เกาะต่ำคือเกาะที่มีแหล่งกำเนิดมาจากปะการัง โดยอาจจะเกิดขึ้นเกิดจากการตกตะกอนหรือการยกตัวและทับทมของพืดหินปะการัง และคำว่าเกาะต่ำนี้เอาไวแยกกลุ่มเกาะเหล่านี้ออกจากเกาะสูงที่จะเกิดจากภูเขาไฟ


title: เกาะต่ำ

text: เกาะต่ำเป็นเกาะที่จะมีดินทรายมากและน้ำจืดน้อยจึงไม่เหมาะแก่การเกษตร ทำให้เกาะต่ำเหล่านี้ไม่สามารถใช้เป็นที่อยู่อาศัยได้ดีเท่าเกาะสูง คนที่อาศัยอยู่ส่วนมากจะเป็นชาวประมง เกาะต่ำส่วนมากจะมีภูมิอากาศแบบอบอุ่นชื้นภาคพื้นสมุทร


title: เกาะภูเขาไฟ

text: ในทางธรณีวิทยา (รวมถึงในโบราณคดี) เกาะภูเขาไฟ (volcanic island) หรือเกาะสูง (high island) คือเกาะที่เกิดจากภูเขาไฟหรือจุดร้อน โดยคำว่าเกาะสูงนี้สามารถใช้แยกกลุ่มเกาะเหล่านี้ออกจากเกาะต่ำ (low island)ซึ่งเกิดจากการตกตะกอนหรือการยกตัวและทับทมของพืดหินปะการังเกาะเหล่านี้สามารถพบได้บริเวณที่มีภูเขาไฟใต้สมุทรหรือบริเวณที่มีจุดร้อน


title: เกาะภูเขาไฟ

text: ในทางธรณีวิทยานั้นภูมิประเทศของเกาะสูงกับเกาะต่ำนั้นมีผลประทบต่อการดำรงชีพของมนุษย์มากเนื่องจาก ในเกาะสูงมักจะพบน้ำบาดาลใต้พื้นดินของเกาะแต่ในเกาะต่ำที่เกิดจากการทับทมนั้นจะพบน้อยมาก


title: เกาะปริ่มน้ำ

text: เกาะปริ่มน้ำ เป็นเกาะเล็กที่มีทรายกองบนพื้นผิวของแนวปะการังสูงเหนือระดับน้ำทะเลเล็กน้อย สามารถเกิดขึ้นในบริเวณที่มีอากาศร้อนทั้งในมหาสมุทรแปซิฟิก, มหาสมุทรอินเดีย, มหาสมุทรแอตแลนติก (รวมทั้งในทะเลแคริบเบียนและแนวปะการังเกรตแบร์ริเออร์รีฟและเบลีซแบร์ริเออร์รีฟ)


title: เกาะปริ่มน้ำ

text: เกาะปริ่มน้ำเกิดขึ้นเมื่อกระแสน้ำมหาสมุทรได้นำพาตะกอนมาสะสมบริเวณแนวปะการังจากนั้นตะกอนก็จะค่อย ๆ สะสมและก่อตัวขึ้นเรื่องบนผิวหน้าของแนวปะการัง บางครั้งตะกอนเหล่านี้ก็จะเกิดขึ้นบริเวณที่มีลมพัดพานำตะกอนมาสะสม


title: เกาะปริ่มน้ำ

text: โดยส่วนมากตะกอนบนเกาะนั้นจะเป็นตะกอนชนิดเดียวกันซึ่งจะเป็นซากปะการัง หรือซากกระดูกสัตว์ที่มาจากรอบ ๆ เกาะ หากเกาะนี้ส่วนมาประกอบด้วยทรายจะเรียกว่าคีย์แต่หากเกาะนั้นส่วนมากประกอบด้วยกรวดจะเรียกว่าโมตู (motu)


title: เกาะปริ่มน้ำ

text: ตะกอนจะประกอบด้วยแคลเซียมคาร์บอเนต (CaCO), ซึ่งส่วนใหญ่คืออราโกไนท์, แคลไซต์, และ แมกนีเซียม แคลไซต์ ซึ่งมาจากกะละปังหา,สาหร่ายใบมะกรูดปะการัง, สัตว์จำพวกมอลลัสกา, ฟอรามินิเฟอราและยังมีตะกอนซิลิเกต ซากฟองน้ำและอื่น ๆ และเมื่อเวลาผ่านไปดินและพืชผักจะค่อยๆเกิดขึ้นบนผิวหน้าของเกาะรวมถึงจะค่อยๆมีปุ๋ยขี้นกสะสมตัวขึ้นเรื่อยๆ


title: สปอร์ตโลโต 82

text: สปอร์ตโลโต 82 () เป็นภาพยนตร์แนวตลกจากสหภาพโซเวียต กำกับโดย Leonid Gaidai ภาพยนตร์เข้าฉายในปี 1982 นำแสดงโดย Algis Arlauskas, Svetlana Amanova, Mikhail Pugovkin, Mikhail Kokshenov และ Nina Grebeshkova นอกจากนี้ ยังเป็นหนึ่งในภาพยนตร์โซเวียตที่มีผู้ชมมากที่สุด โดยมีจำนวนผู้ชมกว่า 55 ล้านคนในยุคโซเวียต


title: เหรียญ "สำหรับการป้องกันที่เลนินกราด"

text: "สำหรับการป้องกันที่เลนินกราด"


title: เหรียญ "สำหรับการป้องกันที่เลนินกราด"

text: เหรียญ "สำหรับการป้องกันที่เลนินกราด" () เป็นเหรียญที่ระลึกถึงการศึกในสงครามโลกครั้งที่สอง จากสหภาพโซเวียตในช่วงการป้องกันนครเลนินกราดจากการล้อมตลอด 872 วัน สถาปนาขึ้นเมื่อวันที่ 22 ธันวาคม ค.ศ. 1942 ด้วยกฤษฎีกาของคณะผู้บริหารสูงสุดแห่งสภาโซเวียตสูงสุดแห่งสหภาพโซเวียต ระเบียบการมอบเหรียญได้รับการแก้ไขเมื่อวันที่ 8 มีนาคม 1945 ด้วยกฤษฎีกาจากคณะกรรมการบริหารสูงสุดของสหภาพโซเวียต และแก้ครั้งสุดท้ายในวันที่ 18 กรกฎาคม 1980 ด้วยกฤษฎีกาจากคณะกรรมการบริหารสูงสุดของสหภาพโซเวียตเลขที่ 2523-X


title: เหรียญ "สำหรับการป้องกันที่เลนินกราด"

text: เหรียญ "สำหรับการป้องกันที่เลนินกราด" ถูกสวมใส่ที่ด้านซ้ายของหน้าอกและอยู่รวมกับเหรียญอื่น ๆ โดยไว้ลำดับถัดไปจากเหรียญ "สำหรับการปกป้องชายแดนรัฐของสหภาพโซเวียต" หากมีเหรียญจากสหภาพโซเวียตที่สูงกว่าหรือจากเหรียญของสหพันธรัฐรัสเซีย ให้ไว้ในลำดับถัดไป


title: เหรียญ "สำหรับการป้องกันที่เลนินกราด"

text: ลักษณะของ เหรียญ "สำหรับการป้องกันที่เลนินกราด" มีเส้นผ่านศูนย์กลาง 32 มิลลิเมตร ด้วยในวงกลมด้านหน้าเป็นรูปทหารกองทัพแดง ลูกเรือ และ แรงงานกำลังถือปืนเล็กยาวพร้อมรบ โดยที่ฉากหลังคืออาคาร Leningrad Admiralty building และมีอักษรในขอบครึ่งวงกลมเขียนว่า "สำหรับการป้องกันที่เลนินกราด" () และมีรูปดาวห้าแฉกด้านบน ด้านหลังของเหรียญมีรูปค้อนเคียวและอักษรที่เขียนว่า "เพื่อสำหรับมาตุภูมิโซเวียต" ()


title: ตำบลหนองพอก

text: ตำบลหนองพอกเป็นตำบลหนึ่งในอำเภอหนองพอก ดูแลจัดการนอกเขตเทศบาลตำบลหนองพอก


title: ตำบลหนองพอก

text: องค์การบริหารส่วนตำบลหนองพอก  อำเภอหนองพอก  จังหวัดร้อยเอ็ด  เป็นราชการบริหารส่วนท้องถิ่น ได้รับการจัดตั้งขึ้นเป็นองค์การบริหารส่วนตำบลหนองพอก ตามประกาศกระทรวงมหาดไทย เมื่อวันที่ 23  กุมภาพันธ์  2540 ซึ่งอยู่ในการกำกับดูแลของนายอำเภอ ผู้ว่าราชการจังหวัดและกระทรวงมหาดไทย โดยมีนายกองค์การบริหารส่วนตำบลหนองพอกเป็นผู้บริหารสูงสุด  มีภารกิจ อำนาจหน้าที่ภายใต้ระเบียบ กฎหมาย ข้อบังคับและมติ ครม.ที่เกี่ยวข้อง มีวิสัยทัศน์ คือ “องค์การบริหารส่วนตำบลหนองพอกเป็นเมืองน่าอยู่ ด้วยการบริหารจัดการที่ดี มีความร่วมมือจากทุกภาคส่วนของสังคม โดยชุมชนมีความเข้มแข็ง ครอบครัวมีความอบอุ่นและสงบสุข


title: ตำบลหนองพอก

text: ตำบลหนองพอกแบ่งการปกครองออกเป็น  14  หมู่บ้าน  อยู่ในเขตเทศบาล 4 หมู่บ้าน  อยู่ในเขตองค์การบริหารส่วนตำบลหนองพอก  11  หมู่บ้าน  ที่ทำการองค์การบริหารส่วนตำบลหนองพอกตั้งอยู่ในเขตพื้นที่ป่าสาธารณะประโยชน์โคกหนองเดิ่น  ห่างจากอำเภอหนองพอกประมาณ  1  กิโลเมตร  ห่างจากจังหวัดร้อยเอ็ด  75  กิโลเมตร  ห่างจากกรุงเทพมหานคร  580  กิโลเมตร


title: ตำบลหนองพอก

text: เนื้อที่ในเขตรับผิดชอบขององค์การบริหารส่วนตำบลหนองพอกมีพื้นที่ทั้งหมดประมาณ  63 ตารางกิโลเมตร หรือประมาณ 39,376 ไร่ มีอาณาเขตติดต่อกับหน่วยการปกครองอื่นๆ ดังนี้ คือประชากรในเขตองค์การบริหารส่วนตำบลหนองพอกมีประชากรทั้งสิ้น  6,514  คน  แยกเป็นชาย  3,275  คน   หญิง  3,239 คน  มีความหนาแน่นเฉลี่ย  103.39  คน/ตารางกิโลเมตร  ส่วนใหญ่นับถือศาสนาพุทธ  จำแนกประชากรเป็นรายหมู่บ้าน  ดังนี้


title: ตำบลหนองพอก

text: ในเขตองค์การบริหารส่วนตำบลหนองพอกมีสถาบันการศึกษาระดับประถมศึกษา จำนวน  3  แห่ง  และมีศูนย์พัฒนาเด็กเล็กก่อนวัยเรียน   3  แห่ง


title: ตำบลหนองพอก

text: 1.  โรงเรียนบ้านปลาโด  มีครู/อาจารย์  จำนวน 9 คน  นักเรียน 152 คน


title: ตำบลหนองพอก

text: 2.  โรงเรียนศรีสวัสดิ์  มีครู/อาจารย์ จำนวน  10 คน นักเรียน 92 คน


title: ตำบลหนองพอก

text: 3.  โรงเรียนบ้านโคกนาคำ มีครู/อาจารย์ จำนวน 9 คน นักเรียน 123 คน


title: ตำบลหนองพอก

text: 4. ศูนย์พัฒนาเด็กเล็กวัดท่าแสงจันทร์  มีผู้ดูแลเด็ก  จำนวน ๔ คน   นักเรียน 35  คน


title: ตำบลหนองพอก

text: 5. ศูนย์พัฒนาเด็กเล็กบ้านโคกนาคำ  มีผู้ดูแลเด็ก  จำนวน  2  คน   นักเรียน  30  คน


title: ตำบลหนองพอก

text: 6.  ศูนย์พัฒนาเด็กเล็กบ้านปลาโด  มีผู้ดูแลเด็ก  จำนวน  3  คน   นักเรียน  35  คน


title: ตำบลหนองพอก

text:
ในเขตองค์การบริหารส่วนตำบลหนองพอกมีศาสนสถานทางพุทธศาสนา  จำนวน   9  แห่ง  สถานที่ให้บริการมีความทั่วถึงและเพียงพอต่อความต้องการของประชาชนที่มาประกอบพิธีทางศาสนาในงานบุญ  งานประเพณี  และวันนักขัตฤกษ์ต่าง ๆ ของตำบล  ดังนี้องค์การบริหารส่วนตำบลหนองพอก ประกอบด้วยหมู่บ้านจำนวน  11  หมู่บ้าน ดังนี้
จำนวนหมู่บ้านที่มีพื้นที่เต็มทั้งหมู่บ้าน  10  หมู่  ได้แก่


title: ตำบลหนองพอก

text: หมู่ที่  3  บ้านปลาโด


title: ตำบลหนองพอก

text: หมู่ที่  4  บ้านฉวะ


title: ตำบลหนองพอก

text: หมู่ที่  5  บ้านฉวะ


title: ตำบลหนองพอก

text: หมู่ที่  6  บ้านโคกเลาะ


title: ตำบลหนองพอก

text: หมู่ที่  7  บ้านโคกนาคำ


title: ตำบลหนองพอก

text: หมู่ที่  9  บ้านปลาโด


title: ตำบลหนองพอก

text: หมู่ที่  10  บ้านฉวะ


title: ตำบลหนองพอก

text: หมู่ที่  12  บ้านโคกสว่างอารมณ์


title: ตำบลหนองพอก

text: หมู่ที่  13  บ้านสันติสุขพัฒนา(ปลาโด)


title: ตำบลหนองพอก

text: หมู่ที่  14  บ้านศรีทุ่งเจริญ


title: ตำบลหนองพอก

text: จำนวนหมู่บ้านที่มีพื้นที่บางส่วนอยู่ในเขตเทศบาล  ได้แก่


title: ตำบลหนองพอก

text: หมู่ที่  8  บ้านหนองพอก พื้นที่ที่อยู่ในเขตเทศบาลตำบลหนองพอก


title: ตำบลหนองพอก

text: หมู่ที่  8  บ้านหนองพอก (บ้านบุ่งหมากฟัก)นอกเขตเทศบาล


title: ตำบลหนองพอก

text: จัดขึ้นที่บ้านปลาโด ณ สนามกีฬาโรงเรียนบ้านปลาโด โดยช่วงกลางวันมีมหรสพสมโภช อาทิ หมอลำ หมอลำซิ่ง ช่วงบ่ายมีขบวนแห่บั้งไฟโบราณ การฟ้อนรำ 7 ขบวน โดย ขบวนบ้านปลาโด หมู่ 3,9,13/ขบวนบ้านโคกนาคำ หมู่ 7,12,14/ขบวนบ้านฉวะ หมู่ 4,5,10/ขบวนบ้านโคกเลาะ,บุ่งหมากฟัก หมู่ 6,8 /ขบวนโรงเรียนบ้านปลาโด/ขบวนโรงเรียนบ้านโคกนาคำ/ขบวนโรงเรียนศรีสวัสดิ์ มีการแห่รอบหมู่บ้านกว่า3กิโลเมตร ฟ้อนรำตามจุดต่างๆที่กรรมการกำหนดเพื่อเก็บคะแนน ไปบรรจบที่สนามกีฬาโรงเรียนบ้านปลาโดฟ้อนตัดสินรอบสุดท้ายหาขบวนที่ชนะ โดยขบวนของหมู่บ้านแข่งกันเอง ขบวนของโรงเรียนแข่งกันเอง วันจุดบั้งไฟได้มีเวทีจุดบั้งไฟที่หนองบัว หมู่ 13 หลังโรงเรียนบ้านปลาโด มีบั้งไฟหมื่น บั้งไฟแสน บั้งไฟแปดสิบ มีมหรสพสมโภชตลอดทั้งวัน


title: ตำบลหนองพอก

text: จัดขึ้นที่หนองแจ้ง บ้านโคกเลาะและบ้านฉวะ โดยจะจัดขึ้นก่อนวันงานของอำเภอ1วัน ช่วงบ่ายมีการแห่กระทงและนางนพมาศไปยังหนองแจ้ง จาก11หมู่บ้าน กลางคืนมีมหรสพสมโภช เช่น หมอลำ มวย เป็นต้น เวทีกลางจัดการประกวดร้องเพลง ประกวดนางนพมาศและยังมีการประกวดกระทงสวยงามอีกด้วย


title: ตำบลหนองพอก

text: จัด ขึ้นที่ห้วยคูใหญ่ บ้านโคกนาคำ มีเรือจากทั่วทุกสารทิศมาลงทะเบียนเพื่อแข่งขัน เช่น เรือหาปลา เรือยาวเป็นต้น นอกจากนี้ยังมีการประกวดกองเชียร์หมู่บ้านในเขตตำบลหนองพอก มีมหรสพสมโภชตลอดการแข่งขัน เช่น หมอลำ มวยเป็นต้น


title: ตำบลหนองพอก

text: จัดขึ้นทุกวัดในหมู่บ้านนั้นๆ โดยจะมีพิธีแบบโบราณ จกกัณฑ์//แห่ผะเหวดเข้าเมืองในช่วงหัวคํ่า//ช่วงเช้าวันต่อมาประมาณตี3 แห่ข้าวพันก้อนรอบหมู่บ้าน//เทศน์มาลัยหมื่น มาลัยแสน//เทศน์เวสสันดร 13 กัณฑ์ //ช่วงบ่ายแห่กัณฑ์จอบ กัณฑ์หลอน จากหมู่บ้านต่างๆและผู่มีจิตรัทธา//เช้าวันต่อมาทำบุญถวายภัตตราหาร


title: การโฆษณาชวนเชื่อในประเทศรัสเซีย

text: การโฆษณาชวนเชื่อรัสเซียเป็นสื่อมวลชนหรือการสื่อสารแบบมุ่งเป้าที่ส่งเสริมมุมมอง ทัศนะหรือวาระของรัฐบาลรัสเซีย สื่อดังกล่าวได้แก่ ช่องทาง (outlet) และเทคโนโลยีออนไลน์ที่รัฐบาลเป็นเจ้าของ ปลายปี 2551 เลฟ กุดคอฟ ซึ่งอาศัยข้อมูลสำรวจความเห็นศูนย์เลวาดา ชี้การเกือบหมดไปของมติมหาชนในฐานะสถาบันทางสังคมการเมืองในประเทศรัสเซียร่วมสมัยและมีการโฆษณาชวนเชื่อของรัฐที่ยังให้ผลตามต้องการอยู่


title: การโฆษณาชวนเชื่อในประเทศรัสเซีย

text: ไม่นานหลังเหตุก่อการร้ายเบสลันในเดือนกันยายน 2547 วลาดีมีร์ ปูติน ประธานาธิบดีรัสเซีย เสริมโครงการที่รัฐบาลสนับสนุนซึ่งมุ่ง "ปรับปรุงภาพลักษณ์ของรัสเซีย" ในต่างประเทศ โครงการหลักหนึ่งคือโครงการสร้างรัสเซียทูเดย์ในปี 2548 ซึ่งเป็นช่องข่าวโทรทัศน์ภาษาอังกฤษที่รายงานข่าวตลอด 24 ชั่วโมงโดยจำลองแบบจากซีเอ็นเอ็น มีการจัดสรรงบสาธารณะ 30 ล้านดอลลาร์สหรัฐเป็นงบประมาณตั้งต้น ข่าวซีบีเอสนิวส์เรื่องการเปิดตัวรัสเซียทูเดย์อ้างคำพูดของบอริส คาการ์ลิตสกีโดยกล่าวว่ามันเป็น "เหมือนการต่ออายุบริการการโฆษณาชวนเชื่อเก่าสมัยโซเวียต"


title: การโฆษณาชวนเชื่อในประเทศรัสเซีย

text: รัฐมนตรีช่วยว่าการกระทรวงการต่างประเทศรัสเซีย กรีกอรี คาราซิน กล่าวในเดือนสิงหาคม 2551 ในห้วงสงครามรัสเซีย-จอร์เจียว่า "สื่อตะวันตกเป็นเครื่องจักรที่จัดระเบียบอย่างดี ซึ่งแสดงเฉพาะภาพที่พอดีในความคิดของพวกเขาเท่านั้น เราพบว่าการบีบความเห็นของเราสู่หน้าหนังสือพิมพ์ของพวกเขาทำได้ยากมาก" ในเดือนมิถุนายน 2550 "เวโดมอสตี" รายงานว่ารัฐบาลรัสเซียเพิ่มความเคลื่อนไหววิ่งเต้นอย่างเป็นทางการในสหรัฐตั้งแต่ปี 2546 เช่น ว่าจ้างบริษัทอย่างแฮนนาฟอร์ดเอ็นเทอร์ไพรส์และคัตชัม (Ketchum)


title: การโฆษณาชวนเชื่อในประเทศรัสเซีย

text: ในการสัมภาษณ์เมื่อปี 2548 กับผู้แพร่สัญญาณภายนอกที่รัฐบาลสหรัฐเป็นเจ้าของ วอยซ์ออฟอเมริกา บล็อกเกอร์ชาวรัสเซีย-อิสราเอล อันตอน โนซิกกล่าวว่าการสร้าง RT เป็น "การตบการรณรงค์การโฆษณาชวนเชื่อแบบโซเวียต" ปาสคาล บงนามัวร์ (Pascal Bonnamour) หัวหน้าแผนกยุโรปของผู้สื่อข่าวไร้พรมแดน เรียกเครือข่ายใหม่ว่า "อีกก้าวหนึ่งของรัฐเพื่อควบคุมสารสนเทศ" ในปี 2552 ลุก ฮาร์ดิง (ซึ่งขณะนั้นเป็นผู้สื่อข่าวของ"เดอะการ์เดียน"ในกรุงมอสโก ประเทศรัสเซีย) อธิบายการรณรงค์โฆษณาของ RT ว่า "ความพยายามทะเยอทะยานในการสร้างจักรวรรดิการโฆษณาชวนเชื่อทั่วโลกยุคหลังโซเวียตใหม่" เลฟ กุดคอฟ ผู้อำนวยการศูนย์เลวาดา องค์การสำรวจความเห็นที่ได้รับความนับถือมากที่สุดของประเทศรัสเซีย ว่า การโฆษณาชวนเชื่อของประเทศรัสเซียภายใต้ปูติน "ก้าวร้าวและหลอกลวง ... แย่ยิ่งกว่าที่ผมเคยเห็นในสหภาพโซเวียต"


title: การโฆษณาชวนเชื่อในประเทศรัสเซีย

text: ในปี 2557 อีวาน ซัสโซอุร์สกี ศาสตราจารย์คณะสื่อและทฤษฎีการสื่อสารในการหนังสือพิมพ์ มหาวิทยาลัยรัฐมอสโก กล่าวว่า "ทุกวันนี้มีแผนส่งอิทธิพลซับซ้อนมากมายในโลกที่สามารถตีตราได้ว่าเป็นอำนาจอ่อน แต่วิธีการโฆษณาแบบอันธพาลดั้งเดิมและการควบคุมโดยตรงที่รัฐบาลรัสเซียใช้ไม่อาจถือได้ว่าได้ผลจากจุดยืนวิชาชีพและความยอมรับจากมุมมองของจริยธรรมนักหนังสือพิมพ์"


title: การโฆษณาชวนเชื่อในประเทศรัสเซีย

text: หลังการผนวกไครเมียของรัสเซียในปี 2557 นาโต้สังเกตพบการเพิ่มขึ้นอย่างสำคัญของการโฆษณาชวนเชื่อรัสเซีย ในเดือนกุมภาพันธ์ 2560 บันทึกเสียงกุของเลขาธิการนาโต้ เจนส์ สโตลเตนเบิร์ก ซึ่งเชื่อว่ามีปฏิสัมพันธ์กับชาวยูเครน ปีโตร โปโรเชนโก (Petro Poroshenko) มีการเผยแพร่ในเว็บไซต์ข่าวรัสเซีย Life.ru เสียงสมมติของโปโรเชนโกมีการเปิดเผยว่าเป็นผู้เล่นอุตริชาวรัสเซีย ประเทศรัสเซียถูกกล่าวหาว่าเปรียบยนกสู้ชาตินิยมยูเครนในดอนบัสส์กับสมาชิกรัฐอิสลามอิรักและลิแวนต์ (ISIS) นักวิชาการการเมือง นีโคเลย์ โคฮานอฟ อ้างว่าประเทศรัสเซียใช้การโฆษณาชวนเชื่อเพื่อถ่ายทอดสารชาตินิยมตลอดจนนิยมบัชชาร อัลอะซัดระหว่างสงครามกลางเมืองซีเรีย โคฮานอฟอ้างว่าประเทศรัสเซียใช้ความพยายามผ่านการโฆษณาชวนเชื่อพรรณนาประเทศรัสเซียและประเทศซีเรียว่าเป็นกำลังเสถียรภาพ "ในการต่อสู้กับความไร้เสถียรภาพที่เกิดจากชาวอเมริกันและการก่อการร้ายที่พวกในภูมิภาคของสหรัฐสนับสนุน"


title: การโฆษณาชวนเชื่อในประเทศรัสเซีย

text: RT และสปุตนิกยังถูกกล่าวหาว่าเผยแพร่สารสนเทศเท็จ ในเหตุยิงเครื่องบินมาเลเซียแอร์ไลน์ เที่ยวบินที่ 17 ตก เว็บไซต์เบลลิงแคตของอีเลียต ฮิกกินส์ให้หลักฐานเกี่ยวกับการตัดต่อภาพถ่ายดาวเทียมที่กระทรวงกลาโหมรัสเซียเผยแพร่ซึ่งมีการให้ผ่าน RT และสปุตนิก


title: การโฆษณาชวนเชื่อในประเทศรัสเซีย

text: ในช่วงปีหลัง ประเทศรัสเซียใช้แพลตฟอร์มสื่อสังคมบ่อยครั้งเพื่อเผยแพร่สารการโฆษณาชวนเชื่อแก่ผู้ชมทั่วโลก โดยการแพร่ข่าวหลอกเช่นเดียวกับการปล่อยโฆษณาและสร้างขบวนการกิจกรรมปลอม การโฆษณาชวนเชื่อมักมุ่งสร้างความแตกแยกรุนแรงในหมู่ผู้ใช้สื่อสังคม


title: การโฆษณาชวนเชื่อในประเทศรัสเซีย

text: ประเทศรัสเซียถูกทางการสหรัฐวิจารณ์อย่างหนักเรื่องพยายามเผยแพร่ข่าวหลอกและการโฆษณาชวนเชื่อในความพยายามข้องแวะในการเลือกตั้งประธานาธิบดีสหรัฐ พ.ศ. 2559 ประเทศรัสเซียใช้ยุทธวิธีอย่างบัญชีสื่อสังคมฉ้อฉล การจัดระเบียบการเดินขบวนทางกงารเมืองและโฆษณาการเมืองออนไลน์เพื่อพยายามช่วยผู้สมัครรับเลือกตั้งประธานาธิบดีพรรครีพับลิกัน ดอนัลด์ ทรัมป์ ชนะการเลือกตั้ง ผู้นำแพลตฟอร์มพยายามตอบโต้การโฆษณาชวนเชื่อรัสเซียโดยการลบบัญชีอัตโนมัติและแจ้งเตือนผู้ใช้ถึงการมีอยู่ของสารสนเทศเท็จที่มาจากรัสเซียในแพลตฟอร์มของตนและปฏิสัมพันธ์ที่ผู้ใช้อาจมีกับสารสนเทศนั้น ในเดือนมกราคม 2560 ทวิตเตอร์ประมาณว่ามีผู้ใช้ประมาณ 677,000 คน "มีปฏิสัมพันธ์กับการโฆษณาชวนเชื่อหรือบอตรัสเซียระหว่างการรณรงค์ปี 2559" ทว่า อีกสองสัปดาห์ต่อมา เจ้าหน้าที่ทวิตเตอร์อ้างว่าน่าจะมีผู้ใช้กว่า 1.4 ล้านคนเปิดรับต่อเนื้อหาที่มาจากบัญชีโฆษณาชวนเชื่อรัสเซีย ในปี 2561 ทวิตเตอร์ลบทวีตประมาณ 200,000 ทวีตที่พบว่ามาจากบัญชีที่เชื่อมโยงกับรัสเซีย ในวันที่ 31 ตุลาคม 2560 ผู้บริหารจากเฟซบุ๊ก กูเกิลและทวิตเตอร์ให้การเรื่องการใช้สื่อสังคมของรัสเซียในการรณรงค์ปี 2559 ต่อคณะกรรมาธิการข่าวกรองของสภาผู้แทนราษฎร ในความพยายามต่อสู้กับข่าวหลอก ซึ่งมาจากแหล่งของการโฆษณาชวนเชื่อจำนวนมาก เฟซบุ๊กประกาศแผนพยายามเน้นแหล่งข่าว "น่าเชื่อถือ" ในเดือนมกราคม 2561